
Ghidul Solicitantului este un material de informare tehnică a potenţialilor beneficiari ai finanţărilor din Fondul European Agricol pentru Dezvoltare Rurală (FEADR) implementat prin Măsura 19 LEADER a Programului Naţional de Dezvoltare Rurală (PNDR) 2014-2020 şi se constituie un suport informativ complex pentru întocmirea proiectului cerințelor specifice ale PNDR.

Ghidul solicitantului prezintă regulile pentru pregătirea, întocmirea și depunerea proiectului, precum și modalitatea de selecţie, aprobare şi derulare a proiectului dumneavoastră. De asemenea, conţine lista indicativă a tipurilor de investiţii pentru care se acordă fonduri nerambursabile, documentele, avizele şi acordurile pe care trebuie să le prezentaţi, modelul Cererii de finanțare, al Planului de afaceri, ale Contractului de finanțare, precum și alte informaţii utile realizării proiectului şi completării corecte a documentelor.
Ghidul Solicitantului, precum şi documentele anexate pot suferi rectificări din cauza actualizării legislatiei naţionale şi comunitare sau procedurale – varianta actualizată a ghidului urmand a fi publicată pe pagina de internet www.galsargetia.ro  
Vă recomandăm ca, înainte de a începe completarea cererii de finanțare, să vă asigurați că ați parcurs toate informațiile prezentate în acest document și să vă asigurați că ați înțeles toate aspectele legate de specificul investițiilor finanțate prin Strategia de Dezvoltare Locală a ASOCIAȚIEI SARGEȚIA GAL 1, respectiv prin PNDR 2014‐2020.

De asemenea, solicitanții pot obține informații/clarificări în mod gratuit, legate de completarea și pregătirea Cererii de Finanțare direct la sediul nostru din localitatea Hărău, nr. 68, prin telefon: 0254237670 și prin e‐mail la adresa: office@galsargetia.ro, sau prin accesarea paginii noastre de internet : www. galsargetia.ro.

1.  Definiții și abrevieri

DEFINIȚII
Activitate complementară

Prin activitate complementară se înțelege activitatea care se desfăşoară în scopul completării/dezvoltării/optimizării activităţilor solicitantului (pentru care are codurile CAEN autorizate), desfăşurate de acesta anterior depunerii proiectului.

Activitate mesteşugărească - producerea şi comercializarea produselor care păstrează specificul execuţiei manuale şi artizanat, prestarea serviciilor care presupun un număr mai mare de operaţii executate manual în practicarea lor sau au ca scop promovarea mesteşugurilor, a meseriilor, a produselor şi serviciilor cu specific tradiţional (exemple: sculptura, cioplitul sau prelucrarea artistică a lemnului, confecţionarea instrumentelor muzicale, confecţionarea obiectelor ceramice, grafică sau pictură, prelucrarea pielii, metalelor, etc);

Activități de producție – activitati in urma carora se realizeaza unul sau mai multe produse pentru care prelucrarea s-a incheiat, care au parcurs in intregime fazele procesului de productie si care sunt utilizate ca atare, fara sa mai suporte alte transformari, putand fi depozitate in vederea livrarii sau expediate direct clientilor: fabricarea produselor textile, îmbrăcăminte, articole de marochinărie, articole de hârtie și carton; fabricarea produselor chimice, farmaceutice; activități de prelucrare a produselor lemnoase; industrie metalurgică, fabricare construcții metalice, mașini, utilaje și echipamente; fabricare produse electrice, electronice, producere de combustibil din biomasă în vederea comercializării; producerea și utilizarea energiei din surse regenerabile pentru desfășurarea propriei activități, ca parte integrantă a proiectului, etc. 

Activități turistice - servicii agroturistice de cazare, servicii turistice de agrement dependente sau independente de o structură de primire agro-turistică cu funcțiuni de cazare și servicii de alimentație publică);
Furnizare de servicii – construcții, reconstrucții și/sau modernizarea spațiilor și zonelor aferente desfășurării activităților (ex: medicale, sanitar-veterinare; reparații mașini, unelte, obiecte casnice; consultanță, contabilitate, juridice, audit; servicii în tehnologia informației și servicii informatice; servicii tehnice, administrative, servicii destinate populației din teritoriul GAL etc.)
Fermier înseamnă o persoană fizică sau juridică (de drept public sau privat) sau un grup de persoane fizice sau juridice indiferent de statutul juridic pe care un astfel de grup şi membrii săi îl deţin în temeiul legislaţiei naţionale, a cărui exploatație se situează pe teritoriul Romaniei şi care desfășoară o activitate agricolă.
Micro‐întreprindere – maximum 9 salariaţi şi realizează o cifră de afaceri anuală netă sau deţin active totale de până la 2 milioane euro, echivalent în lei.
Întreprindere mică – între 10 şi 49 de salariaţi şi realizează o cifră de afaceri anuală netă sau deţin active totale de până la 10 milioane euro, echivalent în lei.
Pensiune agroturistică ‐ o structură de primire turistică, având o capacitate de cazare de până la 8 camere, funcţionând în locuinţele cetăţenilor sau în clădire independentă, care asigură în spaţii special amenajate cazarea turiştilor şi condiţiile de pregătire şi servire a mesei, precum şi posibilitatea participării la activităţi gospodăreşti sau meşteşugăreşti.

Perioada de implementare – reprezinta perioada de la semnarea contractului de finanțare până la data depunerii ultimei tranşe de plată.

Perioadă de derulare a proiectului ‐ reprezintă perioada de la semnarea contractului de finanțare până la finalul perioadei de monitorizare a proiectului.

Prag minim ‐ reprezintă punctajul minim sub care un proiect eligibil nu poate intra la finanțare.

Produsele şi serviciile meşteşugăreşti, de mică industrie şi artizanale ‐ sunt produsele şi serviciile executate de meşteşugari şi artizani în serie mică sau unicat, fie complet manual, fie cu ajutorul uneltelor manuale sau chiar mecanice, atât timp cât contribuţia manuală a meşteşugarului sau artizanului rămâne componentă substanţială a produsului finit, fiind caracterizate prin faptul că:

‐ sunt produse fără restricţii privind cantitatea şi folosind materiale brute, neprelucrate, apelând în general la resursele naturale;

‐ natura specială a produselor meşteşugăreşti şi artizanale derivă din trăsăturile lor distinctive, care pot fi: artistice, creative, culturale, decorative, tradiţionale, simbolice şi semnificative din punct de vedere comunitar şi religios;

‐ cuprind o arie largă de obiecte şi activităţi, care valorifică tehnicile, materiile prime, formele şi ornamentele tradiţionale, precum şi ale creaţiei populare din diferite genuri;

‐ produse şi servicii cu valoare artistică, dar şi utilitară, care păstrează specificul execuţiei manuale şi tradiţionale;
‐ produsele de artă populară ‐ sunt produsele realizate de creatorii şi meşterii populari, care păstrează caracterul autentic şi specificul etnic şi/sau cultural al unei anumite zone.

Proiecte neconforme ‐ proiectele al căror punctaj rezultat în urma evaluării este mai mic decât pragul de calitate lunar/trimestrial corespunzător sau proiectele încadrate greșit din punct de vedere al alocării financiare aferente unei măsuri/sub‐măsuri/ component (alocare distinctă).

Reprezentant legal – reprezentant al proiectului care depune Cererea de finanțare şi în cazul în care Cererea de finanțare va fi selectată, semnează Contractul de finanțare. Acesta trebuie să aibă responsabilităţi şi putere decizională din punct de vedere financiar în cadrul societăţii.
Solicitant – persoană fizică autorizată sau juridică, potenţial beneficiar al sprijinului nerambursabil din FEADR;

Teritoriul GAL ‐ este o formă de parteneriat constituit într-un teritoriu rural care reunește reprezentanți ai sectoarelor public, privat și ai societății civile din teritoriul respectiv, creat cu scopul de a implementa metodele LEADER (Liaison entre actions de développement de l'économie rurale) de dezvoltare rurală. Având în vedere legislația națională ‐ Legea 350/2001 privind amenajarea teritoriului și urbanismul și Legea nr. 351/2001 privind aprobarea Planului național de planificare teritorială, spațiul rural este reprezentat de totalitatea comunelor cu satele componente.

Sprijin nerambursabil – reprezintă suma alocată proiectelor, asigurată prin contribuţia Uniunii Europene şi a Guvernului României.
Măsura – defineşte aria de finanțare prin care se poate realiza cofinanțarea proiectelor (reprezintă o sumă de activităţi cofinanţate prin fonduri nerambursabile).

Sumă forfetară ‐sumă fixă în procent de 100% prestabilită la un anumit cuantum fără a mai fi necesară cofinanțarea din partea beneficiarului.

Tehnologia informației sau/ și Tehnologia informației și a comunicațiilor abreviat (cel mai adesea IT) TI respectiv TIC, este tehnologia necesară pentru prelucrarea (procurarea, procesarea, stocarea, convertirea și transmiterea) informației, în particular prin folosirea computerelor pe multiple domenii legate de date informații, cum ar fi:

procesoare, calculatoare, hardware și software, limbaje de programare, structuri de date și altele (managementul datelor, construcția de hardware pentru calculatoare, proiectarea de software, administrarea sistemelor informaționale).

ABREVIERI

AFIR – Agenţia pentru finanțarea Investiţiilor Rurale – instituţie publică subordonată MADR care derulează FEADR;

AMPNDR – CDRJ - Autoritatea de Management pentru Programul Naţional de Dezvoltare Rurală - Compartimentul de Dezvoltare Rurală Judeţean;

ANT – Autoritatea Națională pentru Turism;

CRFIR ‐ Centrul Regional pentru finanțarea Investiţiilor Rurale, structură organizatorică la nivel regional a AFIR (la nivel naţional există 8 Centre Regionale).

FEADR – Fondul European Agricol pentru Dezvoltare Rurală, este un instrument de finanțare creat de Uniunea Europeană pentru implementarea Politicii Agricole Comune;

MADR – Ministerul Agriculturii şi Dezvoltării Rurale;

OJFIR – Oficiul Judeţean pentru finanțarea Investiţiilor Rurale, structură organizatorică la nivel judeţean a AFIR (la nivel naţional există 41 Oficii Judeţene);

PNDR – Programul Naţional de Dezvoltare Rurală este documentul pe baza căruia va putea fi accesat FEADR şi care respectă liniile directoare strategice de dezvoltare rurală ale Uniunii Europene.
2.  Prevederi generale
Scopul sprijinului acordat prin această măsură este de a stimula mediul de afaceri din teritoriul GAL, contribuind astfel la creșterea numărului de activități neagricole desfășurate, care să conducă la creșterea veniturilor populației rurale și reducerea diferențelor dintre mediul rural și urban. De asemenea, contribuind la obiectivele EURI de redresare economică rezilientă, durabilă și digitală care contracarează în același timp efectele crizei provocate de COVID-19 asupra dezvoltării rurale, sunt prioritizate activitățile de digitalizare la nivelul afacerilor și activitățile de protecția mediului.
Sunt vizați fermierii sau membrii gospodăriilor agricole care doresc să-și diversifice activitățile economice prin practicarea de activități neagricole în vederea creșterii veniturilor alternative și a reducerii dependenței față de sectorul agricol, micro-întreprinderile și întreprinderile mici existente din teritoriul GAL, care își propun activități non-agricole, pe care pe care nu le-au mai efectuat până la data aplicării pentru sprijin și micro-întreprinderi și întreprinderi mici noi înființate în anul depunerii aplicației de finanțare sau cu o vechime de maxim 3 ani fiscali, care nu au desfășurat activități până în momentul depunerii acesteia (start-ups). Se are în vedere de asemenea și încurajarea menținerii și dezvoltării activităților meșteșugărești tradiționale. 
Corelare cu analiza SWOT.

În teritoriul GAL au fost identificate oportunități de dezvoltare a unor activități neagricole pentru fermieri și IMM-uri, atât în sectorul productiv, cât și în sectorul serviciilor. De asemenea există interes pentru servicii turistice de agrement și alimentație publică care să crească gradul de atractivitate a zonei.  

Obiectiv de dezvoltare rurală ale Reg.(UE) 1305/2013, art.4: Măsura contribuie la obiectivul c) și anume: obținerea unei dezvoltări teritoriale echilibrate a economiilor și comunităților rurale, inclusiv crearea și menținerea de locuri de muncă.

Obiectivele specifice/ locale ale măsurii sunt: 

·  Creșterea numărului de activități neagricole desfășurate în teritoriul GAL;

·  Diversificarea activităților economice ale fermierilor sau membrilor gospodăriilor agricole prin practicarea de activități neagricole în vederea creșterii veniturilor și creării de alternative ocupaționale;

·  Crearea de locuri de muncă și creșterea veniturilor populației din teritoriul GAL;

·  Păstrarea specificului local prin încurajarea dezvoltării activităților meșteșugărești, cum ar fi: activitățile de artizanat și alte activități tradiționale.
Măsura contribuie la prioritatea P6 prevăzută în art. 5, Reg. (UE) nr. 1305/2013: promovarea incluuziunii sociale, a reducerii sărăciei și a dezvoltării economice în zonele rurale și este conform priorității 6(a): facilitarea diversificării, a înființării și dezvoltării de întreprinderi mici, precum și crearea de locuri de muncă. 

Măsura corespunde obiectivelor art. 19, alin. 1, (a) (ii) și alin. (2) din Reg. (UE) nr. 1305/2013. 

Măsura contribuie la Domeniul de intervenție 6(a) prevăzut la art. 5 din Reg. (UE) nr. 1305/2013.

Măsura contribuie la obiectivele transversale ale Reg. (UE) nr. 1305/2013, art. 8 (1) (c) (v) legate de inovare (urmărindu-se ca proiectele selectate să contribuie la stimularea inovării în teritoriu prin activitățile economice nou înființate, de protecția mediului (urmărindu-se ca investițiile realizate în cadrul acestei măsuri să fie din categoria celor „prietenoase cu mediul” fiind selectate cu prioritate proiectele care adoptă soluții de obținere a energiei din surse regenerabile, în conformitate cu Art. 5, punctul (5) (c) și de reducere a efectelor schimbărilor climatice (sprijinindu-se microîntreprinderile și întreprinderile mici pentru producția și utilizarea surselor regenerabile de energie, inclusiv prin utilizarea biomasei). 

Complementaritatea cu alte măsuri din SDL

Măsura M2: Înființarea de activități neagricole în teritoriul GAL este în complementaritate cu măsura M1 propusă în SDL: Dezvoltarea satelor și servicii de bază în vederea creșterii calității vieții în  teritoriul GAL.  
Beneficiarii direcți ai măsurii M2 sunt incluși în categoriile de beneficiari indirecți ai măsurii M1 de dezvoltare a satelor și servicii de bază în vederea creșterii calității vieții în teritoriul GAL. 

Sinergia cu alte măsuri din SDL

Prin SDL s-au propus pentru prioritatea P6: promovarea incluziunii sociale, a reducerii sărăciei și a dezvoltării economice în zonele rurale 4 măsuri distincte, și anume:
Măsura M1 Dezvoltarea satelor și servicii de bază în vederea creșterii calității vieții în teritoriul GAL  

Măsura M2: Înființarea de activități neagricole în teritoriul GAL

Măsura M3: Crearea și dezvoltarea de activități neagricole în teritoriul GAL

Măsura M4: Promovarea incluziunii sociale în teritoriul GAL

Măsura M2 este în sinergie cu măsura M1. 
Valoarea adăugată a măsurii

Măsura propusă dorește să contribuie la dezvoltarea economică a teritoriului GAL prin sprijinirea și promovarea diversificării activităților către noi activități neagricole în cadrul gospodăriilor agricole, a micro-întreprinderilor și întreprinderilor mici care vor crea noi locuri de muncă în zonă și vor duce la obținerea de venituri alternative pentru populația din zonă și reducerea gradului de dependență față de sectorul agricol. Stimularea activităților de producție și servicii va crește nivelul de trai al populației și gradul de atractivitate al zonelor rurale. Diversificarea economică va duce la creșterea valorificării potențialului comunităților din teritoriu și din perspectiva peisajului, culturii, activităților tradiționale dar și a resurselor locale. 

Se au în vedere investiții în:

·  Activități de producție și servicii (ex: fabricarea produselor textile, îmbrăcăminte, articole de marochinărie, articole de hârtie și carton; fabricarea produselor chimice, farmaceutice; activități de prelucrare a produselor lemnoase; industrie metalurgică, fabricare construcții metalice, mașini, utilaje și echipamente; fabricare produse electrice, electronice, producție de combustibil din biomasă – ex.: fabricare de peleți în vederea comercializării, producerea și utilizarea energiei din surse regenerabile pentru desfășurarea propriei activități, ca parte integrantă a proiectului etc.)
·  Activități meșteșugărești (ex. activități de artizanat și alte activități tradiționale non-agricole);

·  Activități turistice (cu excepția celor care prevăd achiziția mijloacelor de transport pentru agrement) și activități de alimentație publică; 
·   Furnizarea de servicii (ex: reparații mașini, unelte, obiecte casnice; consultanță, contabilitate, juridice, audit; servicii în tehnologia informației și servicii informatice; servicii tehnice, administrative, servicii destinate populației din teritoriul GAL etc.)
Toate aceste intervenții vor aduce un plus de valoare în teritoriu prin crearea și diversificarea facilităților de dezvoltare economică, creșterea atractivității teritoriului și diminuarea migrației populației prin crearea de noi locuri de muncă. 
            
Contribuția publică totală a măsurii: 331.916,77 Euro





Suma alocată din FEADR (tranziție): 100.000 Euro 

            Tipul sprijinului: sumă forfetară

            Sumele aplicabile și rata sprijinului:

- 50.000 euro/proiect (pentru proiectele finanțate din FEADR)
Pentru finanțarea înființării de noi activități non-agricole în mediul rural pe baza unui plan de afaceri (proiecte de tip start-ups), sprijinul va fi acordat sub formă de sumă forfetară astfel: 

·  70% din cuantumul sprijinului la semnarea deciziei de finanțare;

·  30% in cuantumul sprijinului se va acorda cu condiția implementării corecte a planului de afaceri. Ultima plată se va efectua fără a se depăși data 31 decembrie 2025.
Legislația națională și europeană aplicabilă măsurii:

Legislație UE

Regulamentul (UE) nr. 1303/2013 de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a Regulamentului (CE) nr. 1083/2006 al Consiliului, cu modificările şi completările ulterioare; 

Regulamentul (UE) nr. 1305/2013 privind sprijinul pentru dezvoltare rurală acordat din Fondul european agricol pentru dezvoltare rurală (FEADR) și de abrogare a Regulamentului (CE) nr. 1698/2005 al Consiliului, cu modificările şi completările ulterioare; 

Regulamentul (UE) nr. 1306/2013 al Parlamentului European si al Consiliului privind finanțarea, gestionarea și monitorizarea politicii agricole comune și de abrogare a Regulamentelor (CEE) nr. 352/78, (CE) nr. 165/94, (CE) nr. 2799/98, (CE) nr. 814/2000, (CE) nr. 1290/2005 și (CE) nr. 485/2008 ale Consiliului, cu modificările şi completările ulterioare; 

Regulamentul (UE) nr. 1307/2013 al Parlamentului European și al Consiliului de stabilire a unor norme privind plățile directe acordate fermierilor prin scheme de sprijin în cadrul politicii agricole comune și de abrogare a Regulamentului (CE) nr. 637/2008 al Consiliului și a Regulamentului (CE) nr. 73/2009 al Consiliului, cu modificările şi completările ulterioare; 

Regulamentul (UE) nr. 1310/2013 al Parlamentului European și al Consiliului de stabilire a anumitor dispoziții tranzitorii privind sprijinul pentru dezvoltare rurală acordat din Fondul european agricol pentru dezvoltare rurală (FEADR), de modificare a Regulamentului (UE) nr. 1305/2013 al Parlamentului European și al Consiliului în ceea ce privește resursele și repartizarea acestora pentru anul 2014 și de modificare a Regulamentului (CE) nr. 73/2009 al Consiliului și a Regulamentelor (UE) nr. 1307/2013, (UE) nr. 1306/2013 și (UE) nr. 1308/2013 ale Parlamentului European și ale Consiliului în ceea ce privește aplicarea acestora în anul 2014, cu modificările şi completările ulterioare;

Regulamentul (UE) nr. 1407/2013 al Comisiei privind aplicarea articolelor 107 și 108 din Tratatul privind funcționarea Uniunii Europene ajutoarelor de minimis Text cu relevanță pentru SEE, cu modificările şi completările ulterioare; 

Regulamentul delegat (UE) nr. 807/2014 de completare a Regulamentului (UE) nr. 1305/2013 al Parlamentului European și al Consiliului privind sprijinul pentru dezvoltare rurală acordat din Fondul european agricol pentru dezvoltare rurală (FEADR) și de introducere a unor dispoziții tranzitorii, cu modificările şi completările ulterioare; 

Regulamentul de punere în aplicare (UE) nr. 808/2014 al Comisiei de stabilire a normelor de aplicare a Regulamentului (UE) nr. 1305/2013 al Parlamentului European și al Consiliului privind sprijinul pentru dezvoltare rurală acordat din Fondul european agricol pentru dezvoltare rurală (FEADR), cu modificările şi completările ulterioare; 

Regulamentul de punere în aplicare (UE) nr. 809/2014 al Comisiei de stabilire a normelor de aplicare a Regulamentului (UE) nr. 1306/2013 al Parlamentului European și al Consiliului în ceea ce privește sistemul integrat de administrare și control, măsurile de dezvoltare rurală și ecocondiționalitatea, cu modificările şi completările ulterioare 

Regulamentul de punere în aplicare (UE) nr. 908/2014 al Comisiei de stabilire a normelor de aplicare a Regulamentului (UE) nr. 1306/2013 al Parlamentului European și al Consiliului în ceea ce privește agențiile de plăți și alte organisme, gestiunea financiară, verificarea conturilor, normele referitoare la controale, valorile mobiliare și transparența, cu modificările şi completările ulterioare. 

Recomandarea 2003/361/CE din 6 mai 2003 privind definirea micro-întreprinderilor şi a întreprinderilor mici şi mijlocii;
Regulamentul (UE) 2020/2094 AL CONSILIULUI din 14 decembrie 2020 de instituire a unui instrument de redresare al Uniunii Europene pentru a sprijini redresarea în urma crizei provocate de COVID-19;Regulamentul (UE) 2220/2020 AL PARLAMENTULUI EUROPEAN ȘI AL CONSILIULUI de stabilire a anumitor dispoziții tranzitorii privind sprijinul acordat din FEADR și din FEGA în anii 2021 și 2022 și de modificare a Reg. (UE) nr. 1305/2013, (UE) nr. 1306/2013 și (UE) nr. 1307/2013 în ceea ce privește resursele și aplicarea regulamentelor respective în anii 2021 și 2022 și a Reg. (UE) nr. 1308/2013 în ceea ce privește resursele și repartizarea unui astfel de sprijin pentru anii 2021 și 2022, art. 5 și 13

Legislație Națională

Legea nr. 15/1990 privind reorganizarea unităţilor economice de stat ca regii autonome şi societăţi comerciale, cu modificările şi completările ulterioare; 

Legea nr. 31/1990 privind societăţile comerciale – Republicată, cu modificările şi completările ulterioare; 

Legea nr. 82/ 1991 a contabilităţii – republicată, cu modificările şi completările ulterioare; 

Legea nr. 36/1991 privind societățile agricole și alte forme de asociere in agricultura, cu modificările şi completările ulterioare; 

Legea nr. 227/2015 privind Codul Fiscal, cu modificările şi completările ulterioare; 

Legea nr. 346/ 2004 privind stimularea înfiinţării şi dezvoltării întreprinderilor mici şi mijlocii, cu modificările şi completările ulterioare; 

Legea nr. 359/2004 privind simplificarea formalităţilor la înregistrarea în registrul comerţului a persoanelor fizice, asociaţiilor familiale şi persoanelor juridice, înregistrarea fiscală a acestora, precum şi la autorizarea funcţionării persoanelor juridice, cu modificările și completările ulterioare; 

Legea nr. 566/2004 a cooperaţiei agricole, cu modificările şi completările ulterioare; 

Legea nr. 1/2005 privind organizarea şi funcţionarea cooperaţiei, republicată, cu modificările şi completările ulterioare; 

Legea nr.85/2014 privind procedurile de prevenire a insolvenţei şi de insolvenţă, cu modificarile si completarile ulterioare; 

Legea nr. 207/2015 privind Codul de procedură fiscală, cu modificările și completările ulterioare; 

Ordonanţa de urgenţă a Guvernului nr.44/2008 privind desfăşurarea activităţilor economice de către persoanele fizice autorizate, întreprinderile individuale şi întreprinderile familiale, cu modificările şi completările ulterioare, aprobată cu modificări și completări prin Legea nr.182/2016;

Ordonanţa de urgenţă a Guvernului nr.142/2008 privind aprobarea Planului de amenajare a teritoriului naţional Secţiunea a VIII - a - zone cu resurse turistice, aprobată prin Legea 190/2009, cu modificările și completările ulterioare. 

Ordonanţa de urgenţă a Guvernului nr.6/2011 pentru stimularea înfiinţării şi dezvoltării microîntreprinderilor de către întreprinzătorii debutanţi în afaceri, cu modificările şi completările ulterioare; 

Ordonanţa de urgenţă a Guvernului nr. 66/2011 privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora, cu modificările şi completările ulterioare; 

Ordonanţa de urgenţă a Guvernului nr.49/2015 privind gestionarea financiară a fondurilor europene nerambursabile aferente politicii agricole comune, politicii comune de pescuit şi politicii maritime integrate la nivelul Uniunii Europene, precum şi a fondurilor alocate de la bugetul de stat pentru perioada de programare 2014-2020 şi pentru modificarea şi completarea unor acte normative din domeniul garantării, aprobată cu modificări și completări prin Legea nr.56/2016; 

Ordonanţa Guvernului 124/1998 privind organizarea şi funcţionarea cabinetelor medicale, republicată, cu modificările și completările ulterioare; 

Ordonanţa Guvernului nr. 27/2002 privind reglementarea activităţii de soluţionare a petiţiilor, cu modificările şi completările ulterioare; 

Hotărârea Guvernului nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice; 

Hotărârea Guvernului nr. 218/2015 privind registrul agricol pentru perioada 2015-2019, cu modificările şi completările ulterioare; 

Hotărârea Guvernului nr. 226/2015 privind stabilirea cadrului general de implementare a măsurilor programului naţional de dezvoltare rurală cofinanţate din Fondul European Agricol pentru Dezvoltare Rurală şi de la bugetul de stat, cu modificările şi completările ulterioare; 

Ordinul MEF nr. 2371/2007 pentru aprobarea modelului şi conţinutului unor formulare prevăzute la titlul III din Legea nr. 571/2003 privind Codul fiscal, cu modificările şi completările ulterioare; 

Ordin ANSVSA nr.17/2008 pentru aprobarea Normei sanitare veterinare privind procedura de înregistrare şi controlul oficial al unităţilor în care se desfăşoară activităţi de asistenţă medical-veterinară, cu modificările și completările ulterioare. 

Ordinul MEF nr. 858/ 2008 privind depunerea declaraţiilor fiscale prin mijloace electronice de transmitere la distanţă, cu modificările şi completările ulterioare; 

Ordinul MEF nr. 3512/2008 privind documentele financiar-contabile, cu modificările şi completările ulterioare; 

Ordinul ANSVSA nr. 16/2010 pentru aprobarea Normei sanitare veterinare privind procedura de înregistrare/autorizare sanitar-veterinară a unităţilor/centrelor de colectare/exploataţiilor de origine şi a mijloacelor de transport din domeniul sănătăţii şi al bunăstării animalelor, a unităţilor implicate în depozitarea şi neutralizarea subproduselor de origine animală care nu sunt destinate consumului uman şi a produselor procesate, cu modificările şi completările ulterioare; 

Ordinul MADR nr. 22/2011 privind reorganizarea Registrului fermelor, care devine Registrul unic de identificare, în vederea accesării măsurilor reglementate de politica agricolă comună, cu modificările şi completările ulterioare; 

Ordinul ANT nr. 65/2013 privind Norme de clasificare a structurilor de turism cu modificările şi completările ulterioare; 

Ordinul MFP nr. 65/ 2015 privind principalele aspecte legate de întocmirea şi depunerea situaţiilor financiare anuale şi a raportărilor contabile anuale ale operatorilor economici la unităţile teritoriale ale Ministerului Finanţelor Publice, cu modificările şi completările ulterioare;

Ordinul ANT nr. 221/2015 pentru modificarea Normelor metodologice privind eliberarea certificatelor de clasificare a structurilor de primire turistice cu funcţiuni de cazare şi alimentaţie publica, a licenţelor şi brevetelor de turism, aprobate prin Ordinul preşedintelui Autorităţii Naţionale pentru Turism nr. 65/2013 ; 

Ordinul MADR nr.1731/2015 privind privind instituirea schemei de ajutor de minimis „Sprijin acordat microîntreprinderilor şi întreprinderilor mici din spaţiul rural pentru înfiinţarea şi dezvoltarea activităţilor economice neagricole” , cu modificările și completările ulterioare; 

Ordinul MADR nr. 2243/2015 privind aprobarea Regulamentului de organizare şi funcţionare al procesului de selecţie şi al procesului de verificare a contestaţiilor pentru proiectele aferente măsurilor din PNDR 2014-2020; 

Programul National de Dezvoltare Rurala 2014-2020, aprobat prin Decizia de punere în aplicare a Comisiei Europene nr. C(2015)3508 din 26 mai 2015, cu modificările ulterioare; 

Avizul Consiliului Concurenței nr. 7622 din 03.07.2015 privind proiectul Schemei de ajutor de minimis pentru sprijinul acordat microîntreprinderilor şi întreprinderilor mici din spaţiul rural pentru înfiinţarea şi dezvoltarea activităţilor economice neagricole;

Aria de aplicabilitate a măsurii (teritoriul acoperit de GAL):

Teritoriul GAL cuprinde 18 unități teritoriale recunoscute legal la nivelul NUTS V din care 17 din județul Hunedoara și una din județul Arad (17 comune și un oraș mic) și anume:
1. Comuna Balșa, formată din 14 sate: Balșa, Almașul Mic de Munte, Ardeu, Bunești, Galbina, Mada, Oprișești, Poiana, Poienița, Roșia, Stăuini, Techereu, Vălișoara și Voia.
2. Comuna Băcia, formată din 4 sate: Băcia, Petreni, Tâmpa și Totia.

3. Comuna Beriu, formată din 8 sate: Beriu, Căstău, Cucuiș, Măgureni, Orăștioara de Jos, Poieni, Sereca și Sibișel.

4. Comuna Boșorod, formată din 9 sate: Boșorod, Alunu, Bobaia, Chitid, Cioclovina, Luncani, Prihodiște, Târsa și Ursici.

5. Comuna Brănișca, formată 9 sate: Brănișca, Bărăștii Iliei, Bejan-Târnăvița, Boz, Căbești, Gialacuta, Rovina, Târnava, Târnăvița.

6. Comuna Burjuc, formată din 6 sate: Burjuc, Brădățel, Glodghilești, Petrești, Tătărăști și Tisa.

7. Orașul Geoagiu, cu 10  localități aparținătoare: stațiunea balneară Geogiu Băi și satele Aurel Vlaicu, Băcâia,  Bozeș, Cigmău, Gelmar,  Homorod, Mermezeu, Rengheț și Văleni.

8. Comuna Gurasada, formată din 11 sate: Boiu de Jos,  Boiu de Sus, Cărmăzănești,Câmpuri,  Câmpuri de Sus, Dănulești, Gothatea, Runcșor, Surduc, Ulieș și Vica.

9. Comuna Hărău, formată din 4 sate: Hărău, Banpotoc, Bârsău și Chimindia.

10. Comuna Ilia, formată din 9 sate: Bacea, Brâznic, Bretea Mureșană, Cuieș, Dumbrăvița, Ilia (reședința), Săcămaș, Sârbi și Valea Lungă.
11. Comuna Mărtinești, formată din 7 sate: Mărtinești, Dancu Mare, Dancu Mic, Jelești, Măgura, Tămășasa, Turmaș.

12. Comuna Orăștioara de Sus, formată din 8 sate: Orăștioara de Sus, Bucium, Costești, Costești Deal, Grădiștea de Munte, Ludeștii de Jos, Ludeștii de Sus și Ocolișu Mic.

13. Comuna Rapoltu Mare, formată din 5 sate: Rapoltu Mare, Bobâlna, Boiu, Folt și Rapolțel.

14. Comuna Șoimuș, formată din 10 sate: Șoimuș, Bălata, Bejan, Bejan-Târnăvița, Boholt, Chișcădaga, Câinelu de Jos, Fornădia, Păuliș și Sulighete.

15. Comuna Turdaș, formată din 4 sate: Turdaș, Pricaz, Rîpaș și Spini.

16. Comuna Vorța, formată din 7 sate: Vorța, Certeju de Jos, Coaja, Dumești, Luncșoara, Valea Poienii și Visca.

17. Comuna Zam, formată din 13 sate: Zam, Almaș Săliște, Almășel, Braseu, Cerbia, Deleni, Godinești, Micănești, Pogănești, Pojoga, Sălciva, Tămășești și Valea.
18. Comuna Petriș, jud. Arad, formată din 6 sate: Petriș, Corbești, Ilteu, Obârșia, Roșia-Nouă, și Seliște.

3.  Depunerea proiectelor
Locul de depunere a proiectelor: sediul ASOCIAȚIEI SARGEȚIA GAL 1 din comuna  Hărău, sat Hărău, nr. 68, județul Hunedoara de luni până vineri în intervalul orar 09:00 – 16:00, tel/fax: 0254/237.670, e-mail: office@galsargetia.ro
Perioada de depunerea proiectelor este cuprinsă între 15.03.2023 – 24.03.2023
Data limită de depunere a proiectelor: 24.03.2023, ora 14,00
Alocarea pe sesiune: 100.000 Euro
Punctajul minim pe care trebuie să‐l obțină un proiect pentru a putea fi finanțat: 20 puncte.
Locul și intervalul orar unde se pot depune proiectele: sediul ASOCIAȚIEI SARGEȚIA GAL 1 din comuna  Hărău, sat Hărău, nr. 68, județul Hunedoara, de luni până vineri, în intervalul orar 09:00 – 16:00. 

Perioada de depunere a proiectelor. GAL lansează apel de selecție pentru primirea de cereri de finanțare de la solicitanți în vederea implementării măsurii. Apelul de selecție se lansează cu minimum 30 de zile calendaristice înainte de data limită de depunere a proiectelor, în așa fel încât potențialii beneficiari să aibă timp suficient pentru pregătirea și depunerea acestora. Solicitanții care îndeplinesc condițiile de eligibilitate, conform specificațiilor din fisa masurii si ghidul solicitantului pot depune proiecte în perioada de valabilitate a apelului de selecție. Data lansării apelului de selecție este data deschiderii sesiunii de depunere a proiectelor la GAL.

Dosarul Cererii de Finanțare se depune pe suport de hârtie si pe CD/DVD, in doua exemplare (un original si o copie), personal de către solicitant la secretariatul ASOCIAȚIEI SARGEȚIA GAL 1. Cererea de finantare, scanată și editabilă, si planul de afaceri vor fi atasate si in format electronic, pe CD/DVD. Copiile documentelor originale care rămân în posesia solicitantului depuse în Dosarul Cererii de Finanțare trebuie să conțina mențiunea solicitantului „Conform cu originalul”.
4. Categoriile de beneficiari eligibili
· Fermieri sau membrii unei gospodării agricole, care își diversifică activitatea prin înființarea unei activități non-agricole în teritoriul GAL pentru prima dată (autorizaţi cu statut minim de PFA) (start-ups);

- Persoană fizică autorizată înfiinţată în baza OUG nr.44/ 2008 privind desfăşurarea activităţilor economice de către persoanele fizice autorizate, întreprinderile individuale şi întreprinderile familiale, cu modificările și completările ulterioare;

- Întreprindere individuală înfiinţată în baza OUG nr.44/ 2008, cu modificările și completările ulterioare;

- Întreprindere familială înfiinţată în baza OUG nr.44/ 2008 cu modificările și completările ulterioare;
·    Micro-întreprinderi și întreprinderi mici existente din teritoriul GAL care își propun activități non-agricole, pe care pe care nu le-au mai efectuat până la data aplicării pentru sprijin; 

- Micro-întreprindere –  maximum 9 salariaţi şi realizează o cifră de afaceri anuală netă sau deţin active totale de până la 2 milioane euro, echivalent în lei; 

- Întreprindere mică – între 10 şi 49 de salariaţi şi realizează o cifră de afaceri anuală netă sau deţin active totale de până la 10 milioane euro, echivalent în lei.
·    Micro-întreprinderi și întreprinderi mici noi, înființate în anul depunerii aplicației de finanțare sau cu o vechime de maxim 3 ani fiscali, care nu au desfășurat activități până în momentul depunerii acesteia (start-ups).

- Societate în nume colectiv – SNC - înfiinţată în baza Legii societăților nr.31/1990, republicata, cu modificările și completările ulterioare; 

- Societate în comandită simplă – SCS - înfiinţată în baza Legii nr.31/1990, republicata cu modificările şi completările ulterioare); 

- Societate pe acţiuni – SA - înfiinţată în baza Legii nr.31/ 1990, republicată cu modificarile şi completările ulterioare; 

- Societate în comandită pe acţiuni – SCA înfiinţată în baza Legii nr.31/1990, republicată cu modificările şi completările ulterioare; 

- Societate cu răspundere limitată2 – SRL înfiinţată în baza Legii nr.31/1990, republicata, cu modificările şi completările ulterioare; 

- Societate comercială cu capital privat înfiinţată în baza Legii nr.15/1990 privind reorganizarea unitatilor economice de stat ca regii autonome si societati comerciale, cu modificările şi completările ulterioare); 

- Societate agricolă înfiinţată în baza Legii nr.36/1991 privind societatile agricole si alte forme de asociere in agricultura cu modificările şi completările ulterioare; 

- Societate cooperativă de gradul 1 înfiinţată în baza Legii nr.1/2005 privind organizarea şi funcţionarea cooperaţiei, republicată, respectiv societăți cooperative meșteșugărești și societăți cooperative de consum care au prevăzute în actul constitutiv ca obiect desfășurarea de activităţi neagricole; 

- Cooperativă agricolă de grad 1 înfiinţată în baza Legii cooperației agricole nr.566/2004, cu modificările și completările ulterioare. 

Micro-întreprinderile și întreprinderile mici, atât cele existente cât și cele nou înființate (start-ups) trebuie să fie înregistrate și să-și desfășoare activitatea propusă prin proiect în teritoriul GAL (atât sediul social, cât şi punctul de lucru unde se realizează proiectul trebuie să fie amplasate în teritoriul GAL).

Persoanele fizice neautorizate nu sunt eligibile.

Pentru a fi eligibili, solicitanții care la data depunerii Cererii de finanțare aveau autorizat/autorizate codul/ codurile CAEN propus/ propuse prin proiect, au obligația de a depune o Declarație întocmită și asumată prin semnătură de către un expert contabil, din care să reiasă faptul că întreprinderea nu a desfășurat niciodată activitatea/activitatile pentru care solicită finanțare.

Nu sunt eligibili solicitanţii ai căror asociaţi/acționari deţin părţi sociale în cadrul altor întreprinderi care îşi desfăşoară activitatea în baza aceluiaşi/ acelorași cod/ coduri CAEN autorizat/ autorizate la ONRC, ca cel/ cele propus/ propuse prin Planul de afaceri sau a unor coduri CAEN complementare acestuia/ acestora, autorizate.
Nu sunt eligibili solicitanții în cadrul cărora se regăsesc asociaţi/acționari ‐ persoane fizice rude de gradul I sau care sunt soț/soție cu asociati/actionari in cadrul altei intreprinderi  care solicită în cadrul aceleiaşi sesiuni sau au beneficiat de sprijin financiar forfetar prin submăsura 6.2 și prin Măsura 19 “Dezvoltarea locală LEADER” ‐ submăsura 19.2 „Implementarea Strategiilor de Dezvoltare Locală”pentru aceleași tipuri de activități sau activități complementare.
În acest sens solicitanții vor declara că nu se află în această situație (bifă în Secțiunea F – a Cererii de finanțare). Sprijinul financiar forfetar pentru înființarea de activități neagricole poate fi accesat o singură dată prin sM 6.2 sau prin Măsura 19 „Dezvoltarea locală LEADER” – Submăsura 19.2 „Implementarea Strategiilor de Dezvoltare Locală” cu condiţia ca asociații/acționarii solicitantului să nu dețină această calitate în cadrul altor întreprinderi care au beneficiat de sprijin nerambursabil forfetar prin aceste submăsuri. În situaţia solicitanților cu asociați/ acționari comuni doar un singur solicitant poate fi eligibil, o singură dată, pentru sprijin financiar nerambursabil forfetar în cadrul sub-măsurilor 6.2 şi 19.2 „Implementarea Strategiilor de Dezvoltare Locală” (pentru sprijin nerambursabil forfetar, asimilat submăsurii 6.2).
În cadrul unei sesiuni anuale un singur membru al unei gospodării agricole poate solicita sprijin pe sM 6.2. Un singur membru al unei gospodării agricole poate beneficia de sprijin financiar nerambursabil forfetar pe sM 6.2 pe intreaga perioada de programare 2014-2020. (bifă în Secțiunea F – a Cererii de finanțare).
Categoriile de solicitanți restricționați de la finanțare, sunt: Beneficiarii de sprijin prin submăsura 6.2 precum și cei care au ca tip de sprijin sumă forfetară și sunt finanțate prin submăsura 19.2.
Beneficiari indirecți: populația locală, alți fermieri din teritoriu, alte IMM-uri din teritoriu și ONG-uri din teritoriu.

5. Condiţii minime obligatorii pentru acordarea sprijinului
- Solicitantul trebuie să se încadreze în categoria beneficiarilor eligibili;
Solicitanții/beneficiarii după caz, înregistrați în registrul debitorilor AFIR, atât pentru Programul SAPARD, cât și pentru FEADR, care achită integral datoria față de AFIR, inclusiv dobânzile și majorările de întârziere până la semnarea contractelor de finanțare

- Solicitantul trebuie să prezinte un plan de afaceri a cărui implementare trebuie să înceapă în cel mult 3 luni de la data deciziei de acordare a sprijinului.
Planul de afaceri va cuprinde cel puțin: Prezentarea situației economice inițiale a beneficiarului; Prezentarea etapelor și obiectivelor propuse pentru dezvoltarea noilor activități ale beneficiarului; Prezentarea detaliată a acțiunilor și resurselor aferente (materiale, umane și financiare) necesare pentru dezvoltarea activităților beneficiarului și va menționa obligatoriu: titlul proiectului, data întocmirii acestuia și cursul de schimb euro/ lei al Băncii Centrale Europene valabil la data elaborării acestuia. 
In cazul modificării Planului de afaceri, Beneficiarul se obligă să depună documentaţia aferentă cu cel puţin 3 luni înainte de depunerea tranşei a doua de plată. Pe parcursul duratei de execuţie, pot fi aprobate maximum două modificări ale Planului de afaceri.

Solicitantul se obligă, prin planul de afaceri, să creeze și să mențină pe toată perioada de implementare si monitorizare a proiectului minimum un loc de muncă cu normă întreagă (sau două locuri de muncă cu fracțiune de normă însumând 8 ore zi).  
Domeniul de activitate al beneficiarului se regăsește în Lista Codurilor CAEN eligibile anexate Ghidului solicitantului din documentația apelului de selecție.
- Obiectivul trebuie să se încadreze în cel puțin unul dintre tipurile de activități sprijinite: activitati de productie; activitati mestesugaresti; activitati turistice; servicii; conform obiectivelor art. 19, alin. 1, (a) (ii) și alin. (2) din Reg. (UE) nr. 1305/2013. 

- Sediul social și punctul/punctele de lucru trebuie să fie situate în teritoriul GAL iar activitatea va fi desfășurată în teritoriul GAL (prin excepție vânzarea de bunuri și servicii pate fi valorificată și în afara teritoriului GAL. 
IMPORTANT:
Durata de execuţie a Contractului de finanțare cuprinde: 

- durata de realizare a obiectivelor şi implementarea corectă a Planului de afaceri și reprezintă termenul limită până la care beneficiarul poate depune cererea pentru a doua tranşă de plată, la care se adaugă: maximum 90 de zile calendaristice pentru efectuarea celei de-a doua tranşe de plată.
Ultima plata se va efectua fără a se depăși data 31 decembrie 2025.
 Atenție! Dacă solicitantul a beneficiat de servicii de consiliere prin Măsura 02 – aceste servicii nu vor mai fi incluse în Planul de afaceri. Verificarea se va efectua la depunerea Cererii de Finantare şi dacă se constată dubla finanțare, proiectul devine neeligibil.
OBSERVATIE:

Se poate solicita transa a doua de plata inainte de 30.09.2025, daca sunt indeplinite cumulat cele doua conditii: 
1 – s-a realizat implementarea planului de afaceri cu realizarea obiectivelor propuse; 
2 – activitățile comerciale prin producția comercializată sau prin activitățile prestate este în procent de minim 30% din valoarea primei tranșe de plată.
6. Cheltuieli eligibile şi neeligibile
Cheltuieli Eligibile 
Toate cheltuielile propuse în Planul de Afaceri, inclusiv capitalul de lucru și capitalizarea întreprinderii și activitățile relevante pentru implementarea corectă a Planului de Afaceri aprobat, sunt eligibile, indiferent de natura acestora. 
Activitățile pentru care se solicită finanțare trebuie să se regăsească în Lista codurilor CAEN eligibile pentru finanțare – Anexa 8 la Ghidul solicitantului în documentația apelului de selecție în cadrul Măsurii 2/6A.
Pentru a fi eligibile, toate cheltuielile aferente implementării proiectelor din cadrul SDL trebuie să fie efectuate pe teritoriul GAL. 
Planul de afaceri se completează utilizând Anexa „Planul de afaceri” de la Cererea de finanțare și va include cel puțin următoarele:

·  Titlul proiectului, data întocmirii acestuia;

·  Prezentarea situației economice inițiale a solicitantului (de ex. datele solicitantului, aria de cuprindere a activității, forma juridică a solicitantului, abilități profesionale, istoricul întreprinderii, facilități de producție, dotarea); (planificarea îndeplinirii acestora, riscurile de implementare, standarde și norme europene legate de protecția muncii și de mediu);

·  Prezentarea obiectivelor – (general, obligatoriu de îndeplinit și cele specifice) ‐ care se intenţionează a fi atinse prin realizarea investiţiilor propuse prin planul de afaceri;

·  Prezentarea detaliată a acțiunilor şi resurselor aferente (materiale, umane şi financiare) necesare pentru atingerea obiectivelor si dezvoltarea activităţilor beneficiarului, cum ar fi investiţiile, care să contribuie la dezvoltarea activităţilor întreprinderii, inclusiv crearea sau dezvoltarea de noi abilităţi/competenţe ale angajaţilor.
Condiții speciale pentru eligibilitatea anumitor tipuri de cheltuieli:

6.1 Cheltuieli cu achiziţia de terenuri
Având în vedere obiectivele Măsurii 2/6A, care vizează diversificarea economiei rurale prin creșterea numărului de micro‐întreprinderi şi întreprinderi mici în sectorul neagricol, crearea de servicii şi locuri de muncă în teritoriul GAL, precum şi încurajarea menţinerii şi dezvoltării activităţilor meşteşugăreşti tradiţionale, achiziţionarea de teren nu poate reprezenta un scop în sine, realizabil prin accesarea acestei măsuri.

În vederea prevenirii utilizării alocării financiare aferente Măsurii 2/6A preponderant pentru achiziţionarea de teren construit/neconstruit, această acţiune este admisă cu îndeplinirea cumulativă a următoarelor cerinţe:

‐Suma publică nerambursabilă utilizată pentru achiziționarea terenului construit/neconstruit este acceptată în limita a 10% din valoarea sprijinului acordat,

‐ În Planul de afaceri se demonstrează necesitatea achiziţionării terenului în vederea dezvoltării afacerii şi realizării obiectivului general al proiectului;

‐ Achiziţia de teren reprezintă o acţiune în cadrul unui obiectiv specific al Planului de afaceri.

În cazul în care prin proiect, solicitantul propune achiziție de teren, în Planul de afaceri se

va menţiona obligatoriu localitatea (nivel de UAT) în care va fi achizitionat terenul aferent realizarii activităților propuse prin proiect; solicitantul/ beneficiarul este obligat sa implementeze proiectul în localitatea respectiva, menționată în Planul de afaceri, sub sancțiunea rezilierii proiectului.

Achiziționarea unei construcții poate fi eligibilă numai împreună cu terenul afferent; valoarea totală teren + construcție trebuie să se încadreze în limita a 10% din valoarea sprijinului acordat.

Nu se acceptă achiziția apartamentelor/birourilor in spații rezidențiale, respectiv, de birouri.

Dacă la verificarea celei de‐a doua tranșe de plată se constată faptul ca suma publică nerambursabilă utilizată pentru achiziția terenului construit/neconstruit este mai mare de 10% din valoarea nerambursabilă aferentă obiectivelor îndeplinite (calculată conform procentelor), cea de‐a doua tranșă de plată va fi diminuată cu diferența până la suma acceptată.

În cazul în care diferența este mai mare decât cea de‐a doua tranșă de plată, se constituie, în completare, un debit de recuperat din prima transă de plată.
6.2  Cheltuieli cu mijloacele de transport specializate

Sunt acceptate pentru finanțare tipuri de mijloace de transport precum urmatoarele:
‐ Autospeciala pentru salubrizare; Masina specializata pentru intervenții, prevazuta cu nacelă pentru execuția de lucrări la înalțime; Autocisternă pentru produse nealimentare (doar autocisternă pe autoşasiu ‐ exclus cap tractor și remorca autocisterna sau una din ele separat); Mașina de măturat carosabilul; Autobetonieră; Autovidanjă; Utilaj specializat pentru împrăștiere material antiderapant (este eligibil doar dacă echipamentul este montat direct pe autoșasiu, fară a putea fi detașat); Etc.
Mijloacele de transport specializate sunt eligibile cu îndeplinirea cumulativă a următoarelor condiţii:

‐ mijlocul de transport să fie încadrat în categoria N1 sau N2 cu maximum 3 locuri și 2 uși

de acces în cabină;

‐ să fie modificat constructiv și omologat R.A.R. ca autovehicul special/ specializat pentru

activitatea propusă prin proiect;
‐ în cartea de identitate a vehiculului trebuie înregistrată mențiunea specială din care să reiasă modificarea de structură, conform cerințelor autorității publice de resort și legislației în vigoare.

‐ mijlocul de transport nu va fi folosit pentru alte activități, cu excepția celor propuse prin

proiect.

Mijloacele de transport de mai sus trebuie să fie compacte, specializate şi să deservească exclusiv activităţile propuse prin proiect. Nu se acceptă mijloace de transport de tip tractor/cap tractor cu remorcă/semiremorcă (capul tractor poate fi folosit și pentru alte tipuri de activități).

Se va aduce obligatoriu omologarea RAR la ultima tranșă de plată.

Atenție! Utilajele agricole nu sunt costuri acceptate la finanțare.

În cazul proiectelor prin care se propune achiziția de echipamente de agrement (ex.: arc, echipament Paintball, echipamente gonflabile etc.) solicitantul/beneficiarul are obligația de a utiliza echipamentele achizitionate numai în scopul deservirii obiectivelor propuse prin proiect și numai în aria geografică descrisă în Planul de afaceri.

În cazul în care în perioada de valabilitate a Contractului de finanțare (inclusiv în perioada de monitorizare) se constată utilizarea mijloacelor de transport și a echipamentelor de agremenent în afara ariei descrise, va fi recuperat întregul ajutor financiar plătit până la data respectivă și nu se va mai efectua nici o plată ulterioară.
Atenție! În cadrul proiectelor care vizează activități în cadrul CAEN 5530 – Parcuri pentru rulote, camping și tabere, pentru construire căsuțe capacitatea de cazare construita/modernizată prin proiect se va limita la capacitatea maximă de cazare de 3 ‐ 4 locuri/căsuță, fără a fi limitat numărul căsuțelor, iar pentru bungalowuri se acceptă   construirea unui singur bungalow cu o capacitate de cazare de maximum 8 camere (16 locuri de cazare). Structurile dezvoltate prin proiecte finanțate pe acest cod CAEN trebuie să respecte prevederile aplicabile OANT 65/2013, inclusiv definițiile și criteriile minime obligatorii prevazute în Anexa 1(6) a acestui act normativ.
Atenție! Taberele pentru pescuit și vânătoare nu sunt eligibile.
Pentru proiectele prin care se propun venituri din organizare de tabere, grupurile de turiști vor fi cazate în căsuțe sau bungalow.
Cheltuielile necesare pentru implementarea proiectului sunt eligibile dacă:

a) sunt realizate efectiv după data semnării contractului de finanţare şi sunt în legătură cu îndeplinirea obiectivelor investiţiei;

b) sunt efectuate pentru realizarea investiţiei cu respectarea rezonabilităţii costurilor;

c) sunt efectuate cu respectarea prevederilor contractului de finanţare semnat cu AFIR;

d) sunt înregistrate în evidenţele contabile ale beneficiarului, sunt identificabile, verificabile şi sunt susţinute de originalele documentelor justificative, în condiţiile legii.
Cheltuieli neeligibile:  

Nu sunt eligibile activitățile complementare activității de bază desfășurată de solicitant! Sunt eligibili pentru finanțare doar solicitanții care propun coduri CAEN noi, pe care nu le-au mai avut până la momentul depunerii cererii de finanțare în domeniul de activitate sau erau parte din statut, dar nu erau autorizate ca și obiect de activitate la Registrul Comerțului.
Nu sunt eligibile cheltuielile cu achiziționarea de utilaje și echipamente agricole aferente activității de prestare de servicii agricole, în conformitate cu Clasificarea Activităților din Economia Națională, precum și producerea și comercializarea produselor din Anexa I din Tratat.

Nu sunt eligible cheltuielile pentru:

- înființare/modernizare/extindere de agropensiuni.

- înființare/modernizare/extindere de pensiuni, hoteluri.

- înființare/modernizare/extindere structuri de alimentație publică integrate în cadrul structurilor turistice de cazare.

Cheltuielile neeligibile generale, conform prevederilor din Cap.8.1 din PNDR sunt:

- cheltuielile cu achiziţionarea de bunuri și echipamente ”second hand”;

- cheltuieli efectuate înainte de semnarea contractului de finanțare a proiectului cu excepţia costurilor generale definite la art. 45, alin. (2) litera c) a Reg. (UE) nr. 1305/2013 (onorariile pentru arhitecți, ingineri și consultanți, onorariile pentru consiliere privind durabilitatea economică și de mediu, inclusiv studii de fezabilitate), care pot fi realizate înainte de depunerea cererii de finanțare; 

- cheltuieli cu achiziția mijloacelor de transport pentru uz personal şi pentru transport persoane;

- cheltuieli cu investițiile ce fac obiectul dublei finanțări care vizează aceleași costuri eligibile;

- cheltuieli în conformitate cu art. 69, alin. (3) din Reg. (UE) nr. 1303/2013 și anume:

a. dobânzi debitoare, cu excepţia celor referitoare la granturi acordate sub forma unei subvenţii pentru dobândă sau a unei subvenţii pentru comisioanele de garantare;

b. achiziţionarea de terenuri construite și neconstruite, cu excepția celor prevăzute la art. 19 din Reg. (UE) nr. 1305/2013;
c. taxa pe valoarea adăugată, cu excepţia cazului în care aceasta nu se poate recupera în temeiul legislaţiei naţionale privind TVA-ul sau a prevederilor specifice pentru instrumente financiare;

• în cazul contractelor de leasing, celelalte costuri legate de contractele de leasing, cum ar fi marja locatorului, costurile de refinanțare a dobânzilor, cheltuielile generale și cheltuielile de asigurare.
Pentru a fi eligibili solicitanții care la data depunerii Cererii de finanțare aveau autorizat/autorizate codul/ codurile CAEN propus/ propuse prin proiect, au obligația de a depune o Declarație întocmită și asumată prin semnătură de către un expert contabil, din care să reiasă faptul că întreprinderea nu a desfășurat niciodată activitatea/activitatile pentru care solicită finanțare.

7. Selecția proiectelor
Proiectele prin care se solicită finanțare prin FEADR, prin intermediul ASOCIAȚIEI SARGEȚIA GAL 1 sunt supuse unui sistem de selecție, în baza căruia fiecare proiect este punctat  conform următoarelor principii și criterii de selecție:
	Nr.crt.
	Principii si criterii de selectie
	Punctaj

	1
	Principiul diversificării activității agricole a fermierilor/membrilor gospodăriei agricole către activități neagricole
	Max. 20 pct

	
	1.1. Proiecte care sunt inițiate de un fermier (persoană neautorizată)/membru al gospodăriei agricole/întreprindere existentă (cel puțin PFA) care a activat în agricultură minimum 12 luni până la data depunerii cererii de finanțare* (fapt verificat în baza de date APIA/ Registrul ANSVSA/Registrul Agricol/documente financiar contabile). 

* în UAT-ul în care va realiza proiectul sau în UAT-uri limitrofe acesteia 
	20 pct

	2
	Principiul prioritizării activităților de producție și servicii pentru populația din teritoriul GAL
	Max.20 p

	
	2.1. Proiecte ce vizează activități de producție 
Proiectul vizează realizarea de activități de producție conform codului CAEN aferent serviciului scorat. 
	20 p

	
	2.2. Proiecte ce vizează activități de servicii  

Proiectul vizează activități de servicii conform codului CAEN aferent activității scorate 
	10 p

	3
	Principiul prioritizării planurilor de afaceri care vizează acțiuni de protecție a mediului
	Max. 20 p

	
	3.1 Proiecte care prevăd investiții în surse de energie regenerabilă pentru consum propriu 
	20

	4
	Principiul prioritizării planurilor de afaceri care au ca obiectiv utilizarea mijloacelor de digitalizare pentru eficientizarea activității
	Max. 20 p

	
	4.1 Proiecte care prevăd investiții în mijloace de digitalizare pentru eficientizarea activității proprii
	20

	5
	Principiul accesului la finanțare, în sensul prioritizării solicitanților care nu au beneficiat de finanțare în perioada 2014-2020 prin PNDR
	Max. 20 p

	
	5.1 Solicitanții care nu au beneficiat de finanțare din fonduri europene pentru dezvoltarea activității eligibile prin PNDR 2014-2020
	20


Punctajul minim pe care trebuie să‐l obțină un proiect pentru a putea fi finanțat: 20 puncte.
În cazul proiectelor cu acelaşi punctaj, departajarea acestora se face în funcţie de următoarele criterii și în următoarea ordine:

1. Nivelul de calificare/competențe profesionale în raport cu tipul de activitate pe care o va desfășura solicitantul - studii superioare, studii postliceale/liceale, formare profesională/cursuri de calificare în domeniul respectiv, în ordine descrescătoare; 
2. Procentul productiei/serviciilor comercializate - în ordine descrescatoare
Pentru acordarea punctajului aferent CS1, fermierul (persoana neautorizată)/membrul unei gospodării agricole/intreprindere existenta (cel putin PFA), trebuie să fi desfășurat activitate agricolă cel puțin 12 luni consecutive înaintea depunerii Cererii de finanțare verificarile vizând: 

- Exploataţia agricolă trebuie să fie înregistrată obligatoriu în Registrul Unic de Identificare  APIA și/sau în Registrul agricol și/sau în Registrul exploatațiilor – ANSVSA cu minimum 12 luni consecutive înaintea depunerii Cererii de finanțare; 

- Exploatatia se gaseste în UAT-ul în care va realiza investiția sau în UAT-uri limitrofe acesteia. 

- Situații financiare sau Declaratie speciala 200/Declarație privind veniturile din activități agricole 221 și Declarație întocmită și asumată prin semnătură de către un expert contabil din care sa reiasă că solicitantul în anul precedent depunerii Cererii de finanțare a obținut venituri de exploatare, iar veniturile din activitățile agricole reprezintă cel puțin 50% din total venituri din exploatare ale solicitantului (numai pentru întreprinderi existente). 

Criteriul de selecție 1.1 se consideră îndeplinit în cazul în care solicitanții întrunesc condiția la data depunerii Cererii de finanțare. 
La depunerea Cererii de finanțare, solicitantul trebuie să fie înregistrat la ONRC ca micro-întreprindere/întreprindere mică cu sediul social și punctul de lucru (dacă este cazul) pentru care se solicită finanțare, în teritoriul GAL. 

Sunt eligibile proiectele care propun activitati aferente mai multor coduri CAEN unui singur cod CAEN până la maximum 5 (cinci), în situația în care solicitantul propune realizarea de activități aferente mai multor coduri CAEN, acestea trebuie să se completeze, dezvolte sau să se optimizeze reciproc. 

În cazul în care prin proiect sunt propuse activități complementare aferente mai multor coduri CAEN, care ar primi punctaje diferite la oricare dintre criteriile de selectie, proiectul va primi punctajul cel mai mic aferent acelui criteriu.
Atenție! Prognoza de venituri trebuie sa reflecte veniturile din activitatile aferente codului/codurilor CAEN pentru care se solicita finantare, așa cum este specificat și în titlul sectiunii din Planul de Afaceri respectiv Prognoza veniturilor si evolutia activitatii propuse prin proiect.

În cazul în care, în prognoza de venituri sunt incluse venituri și din alte activități aferente unor coduri CAEN pentru care nu se solicită finanțare în proiect, la evaluarea proiectelor aceste venituri nu vor fi luate în considerare pentru calculul procentului de minim 30% . 
ATENȚIE! 
• Taberele pentru pescuit și vânătoare nu sunt eligibile. 

• Beneficiarul își va lua angajamentul că va introduce obiectivul investiţional în circuitul turistic. 

• Nu sunt eligibile cheltuielile pentru achiziția de rulote. 

8. Valoarea sprijinului nerambursabil

Sprijinul public nerambursabil va respecta prevederile R(CE) nr.1407/2013 cu privire la sprijinul de minimis și nu va depăși 200.000 de euro/beneficiar pe 3 ani fiscali. 
Sprijinul forfetar public nerambursabil este de 100% din valoarea cheltuielilor eligibile se va acorda în 2 rate astfel:

·  70% din cuantumul sprijinului la semnarea deciziei de finanțare;

·  30% in cuantumul sprijinului se va acorda cu condiția implementării corecte a planului de afaceri. Ultima plată se va efectua fără a se depăși data 31 decembrie 2025.
Valoarea nerambursabilă/proiect cu sursă de finanțare FEADR: 50.000 Euro
Sprijinul public nerambursabil :
·  se acordă în baza unui Plan de afaceri;

·  se acordă cu respectarea prevederilor Regulamentului (CE) nr. 1407/2013;

·  se acordă în baza prevederilor Ordinului MADR nr. 1731/2015

·  nu trebuie să depăşească 200.000 euro/beneficiar pe durata a trei exerciții financiare consecutive, cu excepția întreprinderilor unice care efectuează transport de mărfuri în contul terților sau contra cost, pentru care sprijinul nu depășește suma de 100.000 euro pe durata a trei exerciții financiare consecutive.

În conformitate cu prevederile art. 60 din Regulamentul (CE) nr. 1306/ 2013, „nu sunt eligibili solicitanții/ beneficiarii care au creat în mod artificial condiţiile necesare pentru a beneficia de finanțare în cadrul măsurilor PNDR 2014-2020”.

Elemente comune care pot conduce la verificări suplimentare vizând crearea unor condiţii artificiale (acelaşi sediu social se regăseşte la două sau mai multe proiecte; acelaşi amplasament (sat/comună) al proiectului se regăseşte la două  sau mai multe proiecte ; acelaşi administrator/reprezentant legal al proiectului se regăseşte la două  sau mai multe proiecte; sediul social si/sau punctul (punctele) de lucru/amplasamentul investitiei propuse sunt invecinate cu cel/cele ale unui alt proiect finantat FEADR ; sunt identificate în cadrul proiectului alte legături între solicitant și persoana fizică/juridică de la care a fost închiriat/cumpărat terenul/clădirea ; altele)    
Indicatori de monitorizare
·  Număr de locuri de muncă nou create:  1/proiect
·  Număr întreprinderi nou înființate: 2
9. DEPUNEREA DOSARULUI CERERII DE FINANȚARE

Dosarul Cererii de Finanţare cuprinde Cererea de Finanţare, completată și documentele ataşate (conform Listei Documentelor – secțiunea E din Cererea de Finanţare).

Cererile de finanțare se depun de catre solicitant la sediul GAL, in doua exemplare, 1 original și o copie, pe suport tipărit, împreună cu formatul electronic (CD) și cu documentele în original (pentru care a atașat copii). 

Fiecare exemplar din dosarul Cererii de Finanţare va fi legat, paginat și opisat, cu toate paginile numerotate manual în ordine de la 1 la n în partea dreaptă sus a fiecărui document, unde n este numărul finanțare se depun de catre solicitant la sediul GAL, in doua exemplare, 1 original și o copie, pe suport total al paginilor din dosarul complet, inclusiv documentele anexate, astfel încât să nu permită detaşarea şi/ sau înlocuirea documentelor. Opisul va fi numerotat cu pagina 0. Fiecare pagină va purta semnătura solicitantului.

IMPORTANT!

Va fi ataşată o copie electronică (prin scanare) a Cererii de Finanțare şi a tuturor documentelor ataşate Cererii de Finanţare, salvate ca fişiere distincte cu denumirea conformă listei documentelor (secţiunea specifică E din Cererea de Finanţare). Scanarea se va efectua după finalizarea dosarului (paginare, menţiunea „copie conform cu originalul” etc.), înainte de a fi legat, cu o rezoluţie de scanare maximă de 300 dpi (recomandat 200 dpi) în fişiere format PDF.

Numele fişierelor nu trebuie să conţină caractere de genul: “~ " # % & * : <> ? / \ { | }”, nu trebuie să conţină două puncte succesive “..”. Numărul maxim de caractere ale denumirii unui fişier nu trebuie să fie mai mare de 128, iar numărul maxim de caractere ale denumirii unui director de pe CD nu trebuie să fie mai mare de 128 de caractere. Piesele desenate care depăşesc formatul A3, se pot ataşa salvate direct în format pdf., la care se va adaugă declaraţia proiectantului privind conformitatea cu planşele originale din Cererea de Finanţare.

Pentru acele documente justificative originale care rămân în posesia solicitantului (ex: act de proprietate, act de identitate etc.), copiile depuse în Dosarul Cererii de Finanţare trebuie să conţină menţiunea „Conform cu originalul” şi vor fi verificate de expertul care efectuează verificarea conformităţii Cererii de Finanțare.

Dosarele Cererilor de Finanţare sunt depuse personal de către responsabilul legal, aşa cum este precizat în formularul Cererii de Finanţare, sau de către un împuternicit prin procură legalizată (în original) al responsabilului legal, la sediul GAL, înaintea datei limită care figurează în licitaţia de proiecte.

Solicitantul trebuie să depună Cererea de Finanţare împreună cu toate anexele completate, în 2 exemplare (1 original şi 1 copie). Exemplarele vor fi marcate clar, pe copertă, în partea superioară dreaptă, cu „ORIGINAL”, respectiv „COPIE”, împreună cu documentele originale (pentru care a ataşat copii). Solicitantul trebuie să se asigure că rămâne în posesia unui exemplar complet al Dosarului Cererii de Finanţare, în afara celor 2 exemplare pe care le depune.

În ultima zi de depunere a sesiunii depunerea se realizează la sediul GAL până la ora 14.00.
10. VERIFICAREA DOSARULUI CERERII DE FINANȚARE

10.1 Verificarea conformității Cererii de finanțare

Verificarea Cererii de Finanţare şi a anexelor acesteia se realizează pe baza „Fişei de verificare a conformității” în ziua depunerii proiectului. Verificarea conformității se realizează în ziua depunerii, pentru cererile de finanțare depuse până la ora 14.00, respectiv în termen de o zi lucrătoare pentru cele depuse după ora – limită menționată anterior, în prezența obligatorie a solicitantului. Solicitantul/ împuternicitul acestuia va semna de luare la cunoștință pe Fișa GE 1.2aL.

Punctele de verificare a conformității proiectelor sunt stabilite de GAL în baza unei analize proprii, având în vedere și cerințele de conformitate prevăzute de fișele de verificare completate la nivelul AFIR, urmărindu-se evitarea situațiilor în care la nivelul structurilor Agenției un proiect poate fi declarat neconform din lipsă de corelare a procedurii GAL cu procedurile Agenției.

Controlul conformităţii constă în verificarea Cererii de finanţare:

( dacă s-a utilizat formularul corect al Cererii de finanțare publicat pe site-ul asociației: www.galsargeția.ro ;

( dacă Cererea de finanțare este prezentată atât în format tipărit, cât și în format electronic;

( dacă Dosarul Cererii de finanţare este legat, iar documentele pe care le conţine sunt numerotate de către solicitant;

(  dacă Cererea de finanţare este completată și semnată de solicitant

(  dacă referințele din Cererea de finanțare corespund cu numărul paginii la care se află documentele din Dosarul Cererii de finanțare;

( dacă solicitantul a completat lista documentelor anexă obligatorii şi cele impuse de tipul măsurii;

( dacă solicitantul a atașat la Cererea de finanțare toate documentele anexă obligatorii din listă;

( dacă copia electronică a Cererii de finanțare (pe CD) corespunde cu dosarul original pe suport de hârtie;

( dacă solicitantul a completat coloanele din bugetul indicativ;

(  dacă anexele tehnice și administrative cerute sunt prezente în două exemplare: un original și o copie, precum şi valabilitatea acestora (dacă este cazul).

În cazul în care expertul verificator descoperă o eroare de formă, proiectul nu este considerat neconform. Necompletarea unui câmp din Cererea de finanţare nu este considerată eroare de formă.

Erorile de formă sunt erorile făcute de către solicitant în completarea cererii de finanțare care sunt descoperite de experții verificatori ai GAL, dar care, cu ocazia verificării conformității, pot fi corectate de către aceștia din urmă pe baza unor dovezi/informații prezentate explicit în documentele anexate Cererii de finanțare.

Constituie eroare de fond nesemnarea declarațiilor pe propria răspundere situație în care proiectul este declarat neconform.

Solicitantul este invitat să revină la secretariatul GAL după evaluarea conformității, pentru a fi înștiințat dacă cererea de finanțare este conformă sau să i se explice cauzele neconformității.

Solicitantul are obligația de a lua la cunoștință prin semnarea Fișei de verificare a conformității.

În cazul în care solicitantul nu acceptă să depună și documentele originale, acestea vor fi verificate de expert la finalizarea verificării conformității, în prezența solicitantului.
După verificare pot exista două variante:

(Cererea de finanțare este declarată neconformă; 

(   Cererea de finanțare este declarată conformă.

Cererile de finanțare pentru care concluzia verificării a fost ”neconformă”, se returnează solicitantului. În acest caz, proiectul poate fi redepus, cu documentația pentru care a fost declarat neconform refăcută de maximum două ori pentru acelasi apel de proiecte sau se poate redepune la următorul Apel de selecție lansat de GAL pe aceeași măsură.

Experții GAL pot solicita documente și informații suplimentare în etapa de verificare a conformității proiectului, în acest caz termenul de emitere a Fișei de verificare a conformității va fi de maximum cinci zile lucrătoare. Dacă în urma solicitării informațiilor suplimentare, solicitantul trebuie să prezinte documente emise de alte instituții, aceste documente trebuie să fie emise la o dată anterioară depunerii cererii de finanțare la GAL.
De asemenea, o cerere de finanțare declarată conformă și retrasă de către solicitant (de două ori) sau restituită ca neeligibilă de două ori, nu va mai fi acceptată pentru verificare la GAL.

Dacă Cererea de finanțare este declarată conformă, se trece la următoarea etapă de verificare și anume verificarea eligibilității Cererii de finanțare.

10.2 Verificarea eligibilității Cererii de finanțare

Verificarea eligibilității se realizează în termen de maximum 20 zile lucrătoare pentru cererile de finanțare care nu implică vizită pe teren și maximum 30 de zile lucrătoare pentru proiectele care includ vizită pe teren. În cazul în care este necesară solicitarea de informații suplimentare în etapa de verificare a eligibilității, aceste termene se pot prelungi cu termenul maxim necesar pentru primirea răspunsului din partea solicitantului.

Solicitările de informații suplimentare pot fi adresate o singură dată de către GAL. Termenul de răspuns la solicitarea de informații suplimentare nu poate depăși cinci zile lucrătoare de la momentul luării la cunoștință de către solicitant. Informațiile nesolicitate transmise prin formularul de răspuns de către solicitant nu vor fi luate în considerare. De asemenea, nu se vor lua în considerare clarificările de natură să completeze/modifice datele inițiale ale proiectului depus. Clarificările admise vor face parte integrantă din Cererea de finanțare, în cazul în care proiectul va fi selectat. În situații excepționale, se pot solicita și alte clarificări, a căror necesitate a apărut ulterior transmiterii răspunsului la informațiile suplimentare solicitate inițial, situație în care perioada de evaluare se prelungește corespunzător.

Verificarea eligibilităţii tehnice și financiare constă în: 

(verificarea eligibilităţii solicitantului;

(verificarea criteriilor de eligibilitate a proiectului; 

(verificarea bugetului indicativ al proiectului;

(verificarea (după caz) a Studiului de Fezabilitate/ Documentației de Avizare pentru Lucrări de Intervenţii/Memoriului justificativ și a tuturor documentelor anexate. 

Cazurile în care expertul evaluator poate solicita informaţii suplimentare sunt următoarele:

a. în cazul în care documentaţia tehnico-economică (Studiul de Fezabilitate/Documentația de Avizare pentru Lucrări de Intervenţii) conţine informaţii insuficiente pentru clarificarea unui criteriu de eligibilitate sau există informaţii contradictorii în interiorul ei, ori, faţă de cele menţionate în Cererea de Finanţare.

b. în caz de suspiciune privitoare la amplasamentul investiţiei, se poate solicita extras de Carte funciară şi în situaţiile în care nu este obligatorie depunerea acestui document.

c. în cazul în care avizele, acordurile, autorizaţiile au fost eliberate de către autorităţile emitente într-o formă care nu respectă protocoalele încheiate între AFIR și instituţiile respective.

d. în cazul în care în bugetul indicativ (inclusiv devizele financiare şi devizele pe obiect) există diferenţe de calcul sau încadrarea categoriilor de cheltuieli eligibile/neeligibile nu este făcută corect.

În cazul în care restul documentelor din Cererea de Finanţare nu sunt în conformitate cu forma cerută la „Documentele necesare întocmirii Cererii de finanţare”, Cererea de finanţare va fi declarată neeligibilă.

GAL poate solicita documente (altele decât cele obligatorii) sau informații suplimentare în etapa de verificare a eligibilității proiectului, daca se constată că este necesar.

În etapa de selecție a proiectelor nu se mai pot aduce documente suplimentare.

Pentru toate proiectele depuse expertul va analiza, la punctul de verificare a existenței riscului dublei finanțări Declarația pe propria răspundere a solicitantului semnată și asumată.

Dacă Cererea de Finanţare este declarată eligibilă, se trece la următoarea etapă de verificare.

10.3 Verificarea pe teren a cererilor de finanţare

Pentru proiectele de investiții, în etapa de evaluare a proiectului, experții GAL pot realiza vizite pe teren, dacă se consideră necesar. În cazul în care proiectul face obiectul controlului pe teren, caz în care solicitantul va fi notificat cu privire la acest aspect, acestuia i se va înmâna o copie a Fișei de verificare pe teren. Scopul verificării pe teren este de a controla datele și informaţiile cuprinse în anexele tehnice și administrative ale Cererii de Finanţare şi concordanţa acestora cu elementele existente pe amplasamentul propus. Se procedează la verificarea anumitor criterii de eligibilitate evidenţiate în etapa verificării administrative prin comparaţie cu realitatea de pe teren, pentru a se obţine o decizie rezonabilă privind corectitudinea încadrării în criteriile de eligibilitate și selecție.

Pentru proiectele de investiții, în etapa de evaluare a proiectului, exceptând situația în care în urma verificării documentare a condițiilor de eligibilitate este evidentă neeligibilitatea cererii de finanțare, experții GAL vor realiza vizita pe teren pentru proiectele care vizează modernizări/dotări, în scopul asigurării că datele şi informaţiile cuprinse în anexele tehnice şi administrative corespund cu elementele existente pe amplasamentul propus, în sensul corelării acestora. Verificarea pe teren se poate realiza de către GAL pentru oricare dintre proiectele depuse.

Verificarea pe teren se realizează de către GAL – pentru Cererile de Finanțare conforme în prezența obligatorie a solicitantului proiectului. Vizita în teren va fi comunicată solicitantului proiectului cu minimum  3 zile înainte.

Concluzia privind respectarea condițiilor de eligibilitate pentru cererile de finanțare pentru care s-a decis verificarea pe teren se va da numai după verificarea pe teren. Rezultatul și concluziile verificării pe teren sunt finalizate prin completarea ,,Fișei de verificare în teren”. Se anexează obligatoriu fotografii reprezentative din teren.

În urma verificării eligibilității Cererii de finanțare se va completa Fișa de verificare a eligibilității Fișa GE 1.2bL avizată de CDRJ prin Formularul F2.

În urma acestor verificări pot exista două situaţii: 

• proiectul este neeligibil;

• proiectul este eligibil.

Dacă Cererea de Finanţare este declarată eligibilă, se trece la următoarea etapă de verificare.

10.4  Verificarea criteriilor de selecție

Pentru toate proiectele evaluate la nivelul GAL, evaluatorii, stabiliți cu respectarea prevederilor SDL, vor verifica conformitatea și eligibilitatea proiectelor și vor acorda punctajele aferente fiecărei cereri de finanțare. Punctajele aferente fiecărui criteriu de selecție se stabilesc cu aprobarea Consiliului Director al Asociației Sargeția GAL 1. GAL va avea în vedere aplicarea criteriilor de eligibilitate și de selecție specifice fiecarei masuri, preluate în Ghidul soliicitantului din fișa tehnică a măsurii respective din cadrul Strategiei de Dezvoltare Locală , așa cum au fost acestea aprobate de către AM PNDR.

Toate verificările se realizează pe evaluări documentate, în baza unor fișe de verificare elaborate la nivelul GAL, datate și semnate de experții evaluatori și verificate de managerul GAL. Punctajul fiecărui proiect se va calcula în baza informațiilor furnizate de solicitant în cererea de finanțare și în documentele atașate acesteia.

Toate verificările efectuate de către evaluatori vor respecta principiul de verificare “4 ochi”, respectiv vor fi semnate de către doi experți - un expert care completează și un expert care verifică.

GAL va întocmi și completa o „Fișă de verificare a criteriilor de selecție” – Fișa GE 1.2cL care trebuie să cuprindă toate criteriile de selecție prevăzute în Ghidul Solicitantului. Fișa de verificare a criteriilor de selecție va fi completată și semnată, pentru toate proiectele declarate eligibile, de către cel puțin 2 experti evaluatori ai GAL care participă la procesul de selecție. Toate fișele de verificare vor fi semnate numai de către angajații GAL, chiar dacă pentru efectuarea verificărilor aceștia au beneficiat de consultanță sau suport tehnic extern.

Pentru proiectele de investiții, selecţia proiectelor se efectuează fără obligativitatea prezentării documentului care atestă evaluarea impactului preconizat asupra mediului, şi/sau de evaluare adecvată, respectiv a acordului de mediu/avizului Natura 2000, document obligatoriu a fi prezentat la momentul contractării. Aceste documente se vor prezenta cu respectarea prevederilor HG nr. 226/2015, cu completările și modificările ulterioare.

Termenul maxim de prezentare a documentului este de 3 luni de la notificarea solicitantului privind selecţia proiectului şi înainte de semnarea contractului de finanţare cu AFIR. După expirarea termenului, contractul de finanţare nu mai poate fi semnat.

Prin excepţie de la termenul prevăzut la aliniatul de mai sus, în cazul proiectelor care se supun procedurilor de evaluare a impactului asupra mediului şi de evaluare adecvată sau doar de evaluare adecvată, acordul de mediu/avizul Natura 2000 se depun în termen de maximum 6 luni de la notificarea solicitantului privind selecţia proiectului şi înainte de semnarea contractului de finanţare cu AFIR. După expirarea termenului, contractul de finanţare nu mai poate fi semnat.

10.5 Întocmirea dosarelor administrative

La încheierea apelului de selecție, în termen de maximum 15 zile, se vor întocmi dosarele administrative pentru proiectele eligibile evaluate la nivelul GAL.

La nivelul compartimentului de verificare, evaluare, selecție a proiectelor GAL se va întocmi și completa dosarul administrativ al proiectului care trebuie să cuprindă:

✓Fișa GE 1.2 aL - verificarea conformității proiectului depus,

✓Fișa GE 1.2 bL - verificarea condițiilor și criteriilor de eligibilitate,

✓Fișa GE 1.2 cL - verificarea criteriilor de selecție a proiectului cu punctajul aferent acestora stabilite la nivelul GAL,

✓Fișa vizitei pe teren, dacă este cazul.

Dosarele administrative vor fi înaintate Comitetului de selecție a proiectelor în ziua stabilită pentru ținerea ședinței, nu mai târziu de 20 de zile de la încheierea apelului de depunere a proiectelor. 

Ulterior întocmirii unei liste a proiectelor declarate eligibile şi a realizării unei propuneri de punctaj pe fiecare proiect, se va convoca Comitetul de Selecţie a proiectelor şi se va realiza selecţia proiectelor.
11. PROCEDURA DE SELECȚIE A PROIECTELOR

Procedura de selecție nediscriminatorie și transparentă a proiectelor este stabilită în SDL de către GAL și aprobată de AM, prin selecția strategiei (așa cum a fost menționată în capitolul XI -”Procedura de evaluare și selecție a proiectelor depuse în cadrul SDL”).

Comitetul de selecţie a proiectelor este un organism tehnic, care face selecţia proiectelor, după cum urmează:

(Când valoarea totală a proiectelor eligibile se situează sub valoarea totală alocată măsurii în cadrul unei sesiuni, Comitetul de selecţie aprobă pentru finanţare proiectele care îndeplinesc punctajul minim și întocmeşte un Raport cu proiectele selectate pentru finanţare.

( Când valoarea totală a proiectelor eligibile se situează peste valoarea totală alocată măsurii în cadrul unei sesiuni, Comitetul de selecţie analizează lista proiectelor eligibile cu punctajul acordat iar selecţia se face în ordinea descrescătoare a punctajului de selecţie, cu încadrarea în punctajul stabilit pentru pragul minim şi în suma alocată. În cazul proiectelor cu acelaşi punctaj, departajarea acestora, se face în funcţie de prioritățile stabilite sub forma criteriilor de departajare.

Comitetul de selecție al GAL trebuie să se asigure de faptul că proiectele ce urmează a primi finanțare răspund obiectivelor propuse în SDL, corespunde cu specificul măsurii respective, se încadrează în valoarea maximă acordată pe proiect/sesiune și, de asemenea, de faptul că implementarea proiectelor reprezintă o prioritate în vederea implementării strategiei.

Selecția proiectelor se face aplicând regula de „dublu cvorum”, respectiv pentru validarea voturilor, este necesar că în momentul selecției să fie prezenți cel puțin 50% din membrii Comitetului de selecție a proiectelor, din care peste 50% să fie din mediul privat și societate civilă, organizațiile din mediul urban reprezentând mai puțin de 25%. Dacă unul dintre parteneri - persoană juridică membră în Comitetul de selecție – își schimbă reprezentantul legal, noul reprezentant legal va înlocui persoana desemnată inițial să reprezinte partenerul respectiv în Comitetul de selecție, fără a fi necesare alte aprobări. Pentru verificarea aplicării unei proceduri de selecție corecte, la întâlnirile Comitetului de Selecție vor lua parte și responsabilul CDRJ cu monitorizarea activității GAL și coordonatorul CDRJ/un consilier desemnat de coordonator.

Întrunirile Comitetului de selecție se pot realiza prin teleconferință/videoconferință sau prin aprobarea rapoartelor prin procedură scrisă. Astfel, proiectele și rapoartele se transmit prin e-mail către membrii Comitetului de selecție, iar aceștia transmit acordul/dezacordul către GAL tot prin e-mail.

Este posibilă combinarea mijloacelor de întrunire a Comitetului de Selecție, în funcție de modalitatea de participare a membrilor Comitetului de Selecție.

În cazul membrilor ce participă fizic la întrunirile Comitetului de Selecție, este necesară completarea Declarației cu privire la zădărnicirea combaterii bolilor, pe perioada stării de urgență/alertă instituită la nivel național, provocată de pandemia de COVID-19. 
Atenție! Nu este permisă semnarea unui document utilizând atât semnătura electronică, cât și semnătura olografă, în vederea avizării Raportului de Selecție.
Rezultatele procesului de selecție se consemnează în Raportul de selecție. Acesta va fi datat, semnat și aprobat de către toți membrii prezenți ai Comitetului de Selecție, specificându-se apartenența la mediul privat sau public, rural sau urban – cu respectarea procentelor minime obligatorii.

De asemenea, responsabilul CDRJ cu monitorizarea activității GAL și coordonatorul CDRJ/un consilier desemnat de coordonator avizează Raportul de selecție, asigurându-se de faptul că procedura de selecție a proiectelor s-a desfășurat corespunzător, s-au respectat criteriile de eligibilitate și principiile de selecție din fișa măsurii din SDL și condițiile de transparență aplicate de GAL (inclusiv în cazul prelungirii sesiunii de depunere). Raportul de selecție va fi datat, avizat de către Reprezentantul legal al GAL sau de un alt membru al Consiliului Director al GAL mandatat în acest sens.

Raporul de selecție va cuprinde cel puțin informații privind: Măsura din SDL pentru care s-a întocmit raportul de selecție, numărul sesiunii de depunere a proiectelor în cadrul Grupului de Acțiune Locală Asociația Sargeția GAL 1, proiecte retrase de la GAL, proiecte neeligibile, proiecte eligibile neselectate, proiecte eligibile selectate, titlul proiectului, numele și adresa solicitantului, data depunerii proiectului la GAL, valoare totală proiect (euro), valoare nerambursabilă proiect (euro și lei), contribuția privată (euro și lei), punctajul aferent fiecărui criteriu de selecție și punctajul total și starea proiectului (eligibil cu finanțare, eligibil fără finanțare, respins).

Pentru întocmirea corespunzătoare a Raportului de selecție, reprezentantul legal va înainta Comitetului de selecție următoarele:

(    Pentru proiectele depuse la GAL și retrase ulterior se va prezenta Comitetului de selecție: Cererea de retragere a solicitantului.

(    Pentru proiectele neeligibile în urma verificării Dosarului Cererii de Finanțare se va prezenta: Notificarea beneficiarului cu privire la condițiile de neeligibilitate.

(    Pentru proiectele eligibile în urma verificării Dosarului Cererii de Finanțare se va prezenta Dosarul administrativ al fiecărui proiect.

După încheierea etapei de evaluare a proiectelor, GAL va publica pe pagina proprie de web Raportul de evaluare și îl va afișa la sediul GAL. 

După publicarea raportului de evaluare pe site-ul GAL, beneficiarii au la dispoziţie 5 zile lucrătoare pentru a depune contestaţii cu privire la rezultatul evaluarii. Contestația depusă trebuie să fie însoțită de o Notificare și de documente justificative. Contestațiile primite vor fi analizate de Comisia de contestații a GAL în baza unei proceduri interne proprii care va elabora un Raport de contestații întocmit de GAL (formular propriu).

În situația în care în termenul de 5 zile lucrătoare sunt depuse contestații din partea solicitanților, GAL va elabora și publica un raport de selecție intermediar de selecție/soluționare a contestațiilor (document denumit în conformitate cu prevederile din cap. XI din SDL), care include: Statutul inițial al proiectului, Statutul proiectului în urma instrumentării contestației și implicit Rezultatul Contestației, însoțit de decizie (admis sau respins).

După încheierea etapei de soluționare a contestațiilor (de maxim 5 zile lucrătoare), va fi supus aprobării Comitetului de Selecție a Proiectelor, un Raport de selecție final în care vor fi înscrise: proiectele eligibile și selectate, eligibile și neselectate, neeligibile, inclusiv cele soluționate în urma contestațiilor (dacă e cazul) și proiectele retrase, precum și, valoarea acestora și numele solicitanților. Vor fi evidențiate proiectele declarate selectate în urma soluționării contestațiilor. GAL va publica Raportul de Selecție pe pagina proprie de web și îl va afișa la sediul GAL. GAL va înștiința solicitanții asupra rezultatelor procesului de evaluare și selecție.

Fiecare persoană implicată în procesul de evaluare și selecție a proiectelor de la nivelul GAL (evaluatori, membrii Comitetului de Selecție și membrii Comisiei de soluționare a contestațiilor) are obligația de a respecta prevederile OG nr. 66/2011 privind evitarea conflictului de interese și prevederile Cap. XII al SDL – ”Descrierea mecanismelor de evitare a posibilelor conflicte de interese conform legislației naționale”.

În acest sens, persoanele implicate în procesul de evaluare și selecție de la nivelul GAL vor completa declarații pe proprie răspundere privind evitarea conflictului de interese, în care trebuie menționate cel puțin următoarele aspecte:

-
Numele și prenumele declarantului;

-
Funcția deținută la nivel GAL;

-
Rolul în cadrul procesului de evaluare;

  -
Luarea la cunoștință a prevederilor privind conflictul de interese, așa cum este acesta prevăzut la art. 10 și 11 din OG nr. 66/2011, Secțiunea II – Reguli în materia conflictului de interes;

   -
Asumarea faptului că în situația în care se constată că această declaraţie nu este conformă cu realitatea, persoana semnatară este pasibilă de încălcarea prevederilor legislaţiei penale privind falsul în declaraţii.

Orice persoană care face parte din structurile de verificare a proiectelor sau care este angajată în orice fel de relație profesională sau personală cu promotorul de proiect sau care are interese profesionale sau personale în proiect, poate depune proiecte, cu obligația de a prezenta o declarație în scris în care să explice natura relației/interesul respectiv și nu poate participa nici la procesul de verificare și nici la procesul de selecție a proiectelor.

Dacă, în urma verificărilor ulterioare, realizate de departamentele AFIR/DGDR AM PNDR/MADR se constată că nu s-au respectat regulile de evitare a conflictului de interese, așa cum sunt definite în legislația în vigoare, proiectul va fi declarat neeligibil, iar dacă a fost finanțat se va proceda la recuperarea sumelor conform legislației în vigoare.

Comitetul de selectare a proiectelor al Asociației Sargeția GAL 1: este format din 7 membri principali și 7 membri supleanți. Dacă unul din proiectele depuse pentru selectare, aparțin unuia din membrii comitetului, în această situație persoana (organizația) în cauză nu are drept de vot și nu va participa la întâlnirea comitetului respectiv.

12. DEPUNEREA/TRANSMITEREA PROIECTULUI LA OJFIR ȘI VERIFICAREA ACESTUIA 

12.1 Depunerea/transmiterea proiectului la OJFIR

Solicitantul/reprezentantul GAL depune/transmite proiectul, împreună cu documentele originale (pentru care s-au atașat copii) la OJFIR pe raza căruia acesta va fi implementat în maximum 10 zile calendaristice de la Raportul de selecție final. La depunerea proiectului la OJFIR trebuie să fie prezenți atât solicitantul cât și un reprezentant al GAL. În cazul în care solicitantul dorește, îl poate împuternici, prin procură notarială, pe reprezentatul GAL să depună proiectul.

Dosarul cererii de finanțare conţine Cererea de finanţare însoţită de anexele administrative conform listei documentelor,
legate într-un singur dosar, astfel încât să nu permită detaşarea şi/sau înlocuirea documentelor.

Cererea de finanțare se depune în format letric într-un exemplar (original) și în format electronic (CD – 1 exemplar, care va cuprinde atat formatul editabil, cat si scan-ul cererii de finanțare și anexelor acesteia) la expertul Compartimentului Evaluare (CE) al Serviciului responsabil de la nivelul OJFIR sau se transmite prin e-mail, în formă scanată sau pot fi încărcate în sistemul online al AFIR, respectiv prin accesarea aplicației “OneDrive”, după caz.
12.2 Verificarea încadrării proiectului
Verificarea încadrării proiectului se realizează la nivelul serviciului de specialitate de verificare a încadrării proiectului, către GAL sau solicitant (în funcție de natura informațiilor solicitate), termenul de răspuns fiind de maximum cinci zile de la momentul luării la cunoștință de către solicitant/GAL. 

Dacă în urma solicitării informațiilor suplimentare, solicitantul trebuie să prezinte documente, aceste documente trebuie să fie emise la o dată anterioară depunerii Cererii de Finanțare la GAL/AFIR.

Fișa de verificare a încadrării proiectului (E1.2.1L) cuprinde două părți: 

· Partea I – Verificarea conformității documentelor
Toate cererile de finanțare depuse la structurile teritoriale ale AFIR trebuie să fie însoțite în mod obligatoriu de dosarul administrativ care trebuie să cuprindă obligatoriu următoarele:

· Fișa de verificare a conformității, întocmită de GAL (formular propriu - GE 1.2aL) și avizată de CDRJ;

· Fișa de verificare a eligibilității, întocmită de GAL (formular propriu - GE 1.2bL) și avizată de CDRJ;

· Fișa de verificare a criteriilor de selecție, întocmită de GAL (formular propriu – GE 1.2cL) și avizată de CDRJ;

· Copii ale declarațiilor persoanelor implicate în procesul de evaluare și selecție de la nivelul GAL, privind evitarea conflictului de interese (formular propriu);

· Raportul de contestații, întocmit de GAL (formular propriu) - dacă este cazul ;
· Raportul de selecție final, întocmit de GAL (formular propriu) și avizat de CDRJ;

· Notificările beneficiarilor cu privire la eligibilitatea/neeligibilitatea Cererii de finanțare;

Expertul CE SAFPD/SLIN-OJFIR/CRFIR/SIBA-CRFIR care primește cererea de finanțare trebuie să se asigure de prezența celor trei fișe de verificare (conformitate, eligibilitate, criterii de selecție), a Raportului de selecție final, întocmite de GAL și de copiile declarațiilor privind evitarea conflictului de interese. Raportul de selecție final va prezenta semnătura reprezentantului CDRJ care participă în calitate de observator la procesul de selecție. În cazul în care este mandatată o altă persoană să avizeze Raportul de selecție, la dosarul administrativ al GAL trebuie atașat documentul prin care această persoană este mandatată în acest sens.

Experții OJFIR/CRFIR pot solicita documente și informații suplimentare în etapa de verificare a proiectului, către GAL sau solicitant (în funcție de natura informațiilor solicitate). Dacă în urma solicitării informațiilor suplimentare, solicitantul trebuie să prezinte documente emise de alte instituții, aceste documente trebuie să fie emise la o dată anterioară depunerii cererii de finanțare la GAL.

În cazul în care Raportul de selecție final este aferent unui Apel lansat în baza strategiei modificate, data depunerii proiectelor la OJFIR/CRFIR trebuie să fie ulterioară datei aprobării „Notei de aprobare a modificării Contractului de finanțare”, de către OJFIR ca urmare a modificării Strategiei de Dezvoltare Locală. 

· Partea a II-a – Verificarea încadrării proiectului

Se va verifica încadrarea corectă a proiectului, respectiv utilizarea corectă a Cererii de Finanțare folosită pentru depunere. Se va utiliza ca bază de verificare descrierea măsurii aferente, existentă în SDL a GAL care a selectat proiectul, respectiv încadrarea corectă în Domeniul de intervenție principal al măsurii (conform Regulamentului (UE) nr. 1305/2013) corelat cu indicatorii specifici corespunzători domeniului de intervenție.
Cererile de Finanțare pentru care concluzia verificării a fost că proiectul nu este încadrat corect, în baza unuia sau mai multor puncte de verificare din Partea a II-a, vor fi înapoiate GAL/solicitanților. Solicitanții pot reface proiectul și îl pot redepune la GAL în cadrul următorului Apel de selecție lansat de GAL pentru aceeași măsură, urmând să fie depus la OJFIR în baza unui alt Raport de selecție. 

O cerere de finanțare pentru care concluzia a fost că proiectul nu este încadrat corect de două ori pentru puncte de verificare specifice formularului E1.2.1L – Partea a II-a, în cadrul sesiunii unice de primire a proiectelor lansată de AFIR, nu va mai fi acceptată pentru verificare. 

De asemenea, o cerere de finanțare declarată conformă și retrasă de către solicitant (de două ori), nu va mai fi acceptată pentru verificare la OJFIR/CRFIR.

12.3 Verificarea Cererii de finanțare la AFIR

Verificarea eligibilității Cererii de Finanțare se realizează la nivelul OJFIR sau CRFIR, în funcție de tipul proiectului și categoria beneficiarului. Experții CE SAFPD/SLIN-OJFIR/CRFIR/SIBA-CRFIR vor completa Fișa de evaluare generală a proiectului. (E1.2), care cuprinde două secțiuni: 

Secțiunea A – verificarea criteriilor de eligibilitate a proiectului

Secțiunea B – verificarea criteriilor de selecție a proiectului

Verificarea eligibilităţii tehnice și financiare constă în: 

·  verificarea eligibilităţii solicitantului; 

·  verificarea criteriilor de eligibilitate a investiției; 

·  verificarea bugetului indicativ al proiectului; 

În vederea verificării eligibilității, expertul OJFIR/CRFIR va consulta inclusiv prevederile SDL - anexă la Acordul–cadru de finanțare încheiat între GAL și AFIR pentru Sub-măsura 19.4 - „Sprijin pentru cheltuieli de funcționare și animare“. Conform prevederilor PNDR 2014 – 2020, operațiunile implementate prin LEADER trebuie să îndeplinească cel puțin condițiile generale de eligibilitate prevăzute în Regulamentul (UE) nr. 1305/2013, Regulamentul (UE) nr. 1303/2013, precum și cele prevăzute în cap. 8.1 din PNDR și să contribuie la atingerea obiectivelor stabilite în SDL.

Se verifică: dacă solicitantul se regăsește în categoria de beneficiari eligibili menționați în fișa măsurii din SDL, dacă localizarea proiectului/investiția, respectiv toate cheltuielile aferente implementării proiectelor vor fi efectuate pe teritoriul GAL. 

Pentru proiectele de investiții, în cazul în care proiectul este amplasat atât pe teritoriul GAL, cât și în zona adiacentă acestuia, finanțarea proiectului este eligibilă cu respectarea următoarelor condiții: solicitantul să aibă sediu sau punct de lucru pe teritoriul acoperit de GAL, investiția să se realizeze pe teritoriul GAL.  

În conformitate cu prevederile art. 60 din Regulamentul (UE) nr. 1306/2013, nu sunt eligibili beneficiarii care au creat în mod artificial condițiile necesare pentru a beneficia de finanțare în cadrul măsurilor PNDR 2014-2020. În cazul constatării unor astfel de situații, în orice etapă de derulare a proiectului, acesta este declarat neeligibil și se procedează la recuperarea sprijinului financiar, dacă s-au efectuat plăți.

Pentru toate proiectele expertul va analiza, la punctul de verificare a Declarației pe propria răspundere a solicitantului, dacă există riscul dublei finanțări, prin compararea documentelor depuse referitoare la elementele de identificare ale serviciilor finanțate prin alte programe sau măsuri din PNDR, cu elementele descrise în cererea de finanțare.

12.4 Verificarea pe teren a Cererilor de finanțare

Pentru proiectele de investiții, în etapa de evaluare a proiectului, exceptând situația în care în urma verificării documentare a condițiilor de eligibilitate este evidentă neeligibilitatea cererii de finanțare, experții CE vor realiza vizita pe teren pentru toate proiectele care vizează modernizări (inclusiv dotări), extinderi, renovări, în scopul asigurării că datele şi informaţiile cuprinse în anexele tehnice şi administrative corespund cu elementele existente pe amplasamentul propus, în sensul corelării acestora. 

Concluzia privind respectarea condițiilor de eligibilitate pentru cererile de finanțare pentru care s-a decis verificarea pe teren se va da numai după verificarea pe teren. 

Expertul verificator poate să solicite informații suplimentare în etapa de verificare a eligibilității, dacă este cazul. Solicitările de informații suplimentare pot fi adresate o singură dată de către entitatea la care se află în evaluare cererea de finanțare solicitantului sau GAL-ului, în funcție de natura informațiilor solicitate. Termenul de răspuns la solicitarea de informații suplimentare nu poate depăși cinci zile lucrătoare de la momentul luării la cunoștință de către solicitant/GAL. Informațiile nesolicitate transmise prin formularul E3.4L de către solicitant/GAL nu vor fi luate în considerare. De asemenea, nu se vor lua în considerare clarificările de natură să completeze/modifice datele inițiale ale proiectului depus. Clarificările admise vor face parte integrantă din Cererea de finanțare, în cazul în care proiectul va fi selectat. 

Un exemplar al Cererilor de finanțare care au fost declarate neeligibile de către OJFIR/CRFIR (copie, în format electronic - CD) vor fi restituite solicitanților, pe baza unui proces-verbal de restituire, încheiat în 2 exemplare, semnat de ambele părți. 

Cererile de finanțare declarate neeligibile de către OJFIR/CRFIR pot fi corectate/completate și redepuse de către solicitanți la GAL, în cadrul următorului Appel de selecție lansat de GAL pentru aceeași măsură. Cererile de finanțare refăcute vor intra din nou într-un proces de evaluare și selecție la GAL și vor fi redepuse la OJFIR/CRFIR în baza Raportului de selecție aferent noului Apel de selecție lansat de către GAL pentru aceeași măsură. Cererile de finanțare pot fi declarate neeligibile de maximum două ori de către OJFIR/CRFIR, în cadrul sesiunii de primire a proiectelor lansată de AFIR. Al doilea exemplar (copie) al Cererilor de finanțare declarate neeligibile va rămâne la entitatea la care au fost depuse inițial, pentru eventuale verificări ulterioare (Audit, DCA, Curtea de Conturi, comisari europeni, eventuale contestații etc.). 

După finalizarea procesului de verificare a conformității și eligibilității, solicitanţii ale căror cereri de finanţare au fost declarate eligibile/neeligibile precum și GAL-ul care a realizat selecția proiectelor vor fi notificaţi de către CE SLIN/SAFPD - OJFIR/CRFIR/ CE SIBA - CRFIR privind rezultatul verificării cererilor de finanțare. GAL va primi o copie a formularului comunicat solicitantului, prin e-mail cu confirmare de primire.

12.5 Contestațiile

Contestaţiile privind decizia de finanţare a proiectelor rezultată ca urmare a verificării eligibilității de către OJFIR/CRFIR pot fi depuse în termen de cinci zile lucrătoare de la primirea notificării (data luării la cunoștință de către solicitant), la sediul OJFIR/CRFIR care a analizat proiectul.

Un solicitant poate depune o singură contestație aferentă unui proiect. Vor fi considerate contestații și analizate doar acele solicitări care contestă elemente tehnice sau legale legate de eligibilitatea proiectului depus și/sau valoarea proiectului declarată eligibilă/valoarea sau intensitatea sprijinului public acordat pentru proiectul depus.

Termenul maxim pentru a răspunde contestaţiilor adresate este de 30 de zile calendaristice de la data înregistrării la structura care o soluționează.

Un expert din cadrul serviciului care a instrumentat contestația va transmite solicitantului o notificare privind contestația depusă și o copie a Raportului de contestații. În cazul în care, în urma unei contestații, bugetul indicativ și planul financiar sunt refăcute de către experții verificatori, solicitantantul va fi înștiințat privind modificările prin notificare. Contractul de finanțare va avea, ca anexă, aceste documente refăcute. În cazul în care solicitantul nu este de acord cu bugetul și planul financiar modificat, contractul de finanțare nu se va încheia. 

13. UTILIZAREA FONDURILOR DISPONIBILE

Sumele aferente proiectelor selectate de GAL care au fost retrase, declarate neconforme sau neeligibile de către AFIR pot fi realocate în cadrul aceleiași măsuri, în cadrul aceluiași apel de selecție sau la următorul apel de selecție.

În situația în care, în cadrul aceleiași sesiuni, un solicitant declarat eligibil și selectat de către GAL se retrage și rămâne astfel o sumă disponibilă, această sumă poate fi alocată unui alt solicitant declarat eligibil, dar care nu a fost selectat de către GAL.

De asemenea, în situația în care un solicitant declarat eligibil și selectat de către GAL este declarat neeligibil de către AFIR și rămâne în acest fel o sumă disponibilă, această sumă poate fi realocată unui alt solicitant declarat eligibil dar neselectat de către GAL, în cadrul aceluiași apel. În acest sens, se va întocmi o listă cu proiectele eligibile neselectate, în ordinea descrescătoare a punctajului şi cu respectarea criteriilor de departajare; aceste proiecte vor putea fi finanţate pe baza ierarhizării acestora, în limita fondurilor disponibile.

Aceeași procedură se aplică și atunci când este ultima sesiune sau când pentru sesiunea respectivă a fost alocată întreaga sumă aferentă măsurii respective din planul financiar al GAL.

În ambele situații, GAL va emite un Raport de selecție suplimentar aferent aceleiași sesiuni (ce va conține inclusiv statutul tuturor proiectelor depuse în cadrul ultimului apel de selecție), în care se va menționa sursa de finanțare (fonduri disponibile/măsură, provenite în urma rezilierii contractelor de finanțare, din economii realizate la finalizarea contractelor de finanțare, sume neangajate ca urmare a neîncheierii contractelor, sume rezultate prin declararea ca neeligibile la nivelul AFIR a unor proiecte declarate eligibile si selectate de către GAL) și se vor evidenția proiectele selectate ulterior. Emiterea Raportului de selecție suplimentar se realizează cu respectarea condițiilor impuse în cazul Raportului de selecție (avizarea de către CDRJ și asigurarea transparenței).

În cazul în care suma disponibilă pe o sesiune nu acoperă toate proiectele eligibile și astfel anumite proiecte devin eligibile și neselectate, există posibilitatea finanțării unui/mai multor proiecte care nu se încadrează în finanțare, în urma unei rectificări de către solicitant a bugetului indicativ al proiectului.

Pentru a putea finanța aceste tipuri de proiecte, se poate opta pentru una dintre următoarele variante:

1.
 După finalizarea etapei de verificare a eligibilității și a criteriilor de selecție aplicate de către GAL, solicitantul va fi notificat asupra rezultatului verificării. În notificare, GAL menționează statusul proiectului ca fiind eligibil și neselectat și, de asemenea, poate include informații referitoare la posibilitatea solicitantului de a reduce bugetul proiectului, astfel încât să se încadreze în alocarea rămasă disponibilă și astfel proiectul să devină selectat.

În acest caz, GAL trebuie să informeze beneficiarul asupra termenului limită în care poate depune bugetul refăcut și perioada de reevaluare de la nivelul GAL.

Atenție! Diminuarea bugetului nu trebuie să afecteze criteriile de eligibilitate și selecție ale proiectului.

Dacă solicitantul este de acord cu această posibilitate și implicit depune bugetul actualizat în conformitate cu disponibilul pe acea sesiune, care ulterior este aprobat, GAL poate include acest proiect cu valoarea actualizată în Raportul de selecție final.

2. Există posibilitatea realocării unor sume de la alte măsuri către acea măsura și finanțarea proiectului/proiectelor în integralitate în baza unui raport de selecție suplimentar.

3. Se poate finaliza sesiunea de depunere fără finanțarea proiectului eligibil și neselectat, iar ulterior se pot aloca sume suplimentare de la alte măsuri și se poate redeschide sesiunea. 

Pe durata procesului de evaluare, solicitanții, personalul GAL și personalul AFIR vor respecta legislația incidentă, precum și versiunea Ghidului de implementare și a Manualului de procedură pentru Sub-măsura 19.2, în vigoare la momentul publicării apelului de selecție de către GAL. În situația în care, pe parcursul derulării apelului de selecție, au intervenit modificări ale legislației, evaluarea proiectelor se va realiza în conformitate cu cerințele apelului de selecție modificat, adaptate noilor prevederi legislative. 

14. DOCUMENTELE NECESARE ÎNTOCMIRII CERERII DE FINANŢARE
1. Plan de afaceri.

2.1 Situaţiile financiare (bilanţ – formularul 10, contul de profit şi pierderi ‐ formularul 20, formularele 30 și 40), precedente anului depunerii proiectului înregistrate la Administraţia Financiară, în care rezultatul operaţional (rezultatul de exploatare din contul de profit și pierdere ‐ formularul 20 ) să fie pozitiv (inclusiv 0). 
În cazul în care solicitantul este înfiinţat cu cel puţin doi ani financiari înainte de anul depunerii cererii de finanțare se vor depune ultimile două situaţii financiare).  
Excepție fac intreprinderile înființate în anul depunerii cererii de finanțare, care nu au obligația depunerii acestor documente.
și/sau

2.2 Declaraţie de inactivitate (pentru societățile înființate în anii ”n” și/sau N-1, care nu au avut activitate) 
sau

2.3 Declarație unică privind impozitul pe venit și contribuțiile sociale datorate de persoanele fizice

- din care să rezulte veniturile realizate din România în anul precedent depunerii proiectului, înregistrată la Administraţia Financiară, și din care să rezulte că nu a înregistrat pierdere fiscală anuală (pierdere netă anuală), în anul precedent depunerii proiectului. Declarația unică trebuie să fie întocmită de către solicitant PFA, II, IF, identificat cu cod unic de înregistrare (CUI), înființat în baza OUG nr. 44/2008, cu modificările și completările ulterioare.

- în cazul în care în anul precedent a înregistrat pierdere se solicită Declarație pentru anul n-1 din care să rezulte că solicitantul nu a înregistrat pierdere fiscală anuală (pierdere netă anuală).
În cazul în care solicitantul este înființat în anul depunerii Cererii de finanțare, nu este cazul depunerii nici unuia dintre documentele mai sus menționate.

3. Documente pe care solicitanții trebuie să le prezinte pentru terenurile și clădirile aferente obiectivelor prevăzute în Planul de Afaceri. 
Pentru situaţia în care terenul urmează să fie achiziţionat ulterior semnării Contractului de finanțare documentele de proprietate vor fi prezentate la a doua tranşa de plată.

3.1 Pentru proiectele care presupun realizarea de lucrări de construcție sau achizitia de utilaje/echipamente cu montaj, se va prezenta înscrisul care să certifice, după caz:

a) Dreptul de proprietate privată
Actele doveditoare ale dreptului de proprietate privată, reprezentate de înscrisurile constatatoare ale unui act juridic civil, jurisdicțional sau administrativ cu efect constitutive translativ sau declarativ de proprietate, precum:

‐ Actele juridice translative de proprietate, precum contractele de vânzare‐cumpărare, donație, schimb, etc;

‐ Actele juridice declarative de proprietate, precum împărțeala judiciară sau tranzacția;

‐ Actele jurisdicționale declarative, precum hotărârile judecătorești cu putere de resjudicata, de partaj, de constatare a uzucapiunii imobiliare, etc.

‐ Actele jurisdicționale, precum ordonanțele de adjudecare;

b) Dreptul de concesiune: contract de concesiune, încheiat în conformitate cu legislaţia în vigoare, care acoperă o perioadă de cel puțin 10 ani începând cu anul depunerii cererii de finanțare, corespunzătoare asigurării sustenabilității investiției şi care oferă dreptul titularului de a executa lucrările de construcție prevăzute prin proiect, în copie.

În cazul contractului de concesiune pentru clădiri, acesta va fi însoțit de o adresă emisă de concedent care să specifice dacă pentru clădirea concesionată există solicitări privind retrocedarea.

În cazul contractului de concesiune pentru terenuri, acesta va fi însoțit de o adresă emisă de concedent care să specifice:

‐ suprafaţa concesionată la zi ‐ dacă pentru suprafaţa concesionată există solicitări privind

retrocedarea sau diminuarea şi dacă da, să se menţioneze care este suprafaţa supusă acestui proces;

‐ situaţia privind respectarea clauzelor contractuale, dacă este în graficul de realizare a investiţiilor prevăzute în contract, dacă concesionarul şi‐a respectat graficul de plată a redevenţei şi alte clauze.

c) Dreptul de superficie: contract de superficie care acoperă o perioadă de cel puțin 10 ani începând cu anul depunerii cererii de finanțare, corespunzătoare asigurării sustenabilității investiției şi care oferă dreptul titularului de a executa lucrările de construcție prevăzute prin proiect, în copie.

Documentele de la punctele a, b si c de mai sus vor fi însoțite de documente cadastrale şi documente privind înscrierea imobilelor în evidențele de cadastru și carte funciară (extras de carte funciară pentru informare din care să rezulte înscrierea dreptului în cartea funciară, precum și încheierea de carte funciară emisă de OCPI), în termen de valabilitate la data depunerii (emis cu maxim 30 de zile înaintea depunerii proiectului)

3.2 Pentru proiectele care propun doar dotare, achiziție de mașini și/sau utilaje fără montaj sau al căror montaj nu necesită lucrari de construcții și/sau lucrări de intervenții asupra instalațiilor existente (electricitate, apă, canalizare, gaze, ventilație, etc.), se vor prezenta înscrisuri valabile pentru o perioadă de cel puțin 10 ani începând cu anul depunerii cererii de finanțare care să certifice, după caz:

a) dreptul de proprietate privată,

b) dreptul de concesiune,

c) dreptul de superficie,

d) dreptul de uzufruct;

e) dreptul de folosinţă cu titlu gratuit;

f) împrumutul de folosință (comodat)

g) dreptul de închiriere/locațiune.

De ex.: contract de cesiune, contract de concesiune, contract de locațiune/închiriere, contract de comodat.

Definițiile drepturilor reale/ de creanță și ale tipurilor de contracte din cadrul acestui criteriu trebuie interpretate în accepţiunea Codului Civil în vigoare la data lansării prezentului ghid.

Înscrisurile menționate la punctul 3.2 se vor depune respectând una dintre cele 2 condiţii (situaţii) de mai jos:

A. vor fi depuse în copie și însoțite de:

‐ Documente cadastrale şi documente privind înscrierea imobilelor în evidențele de cadastru și carte funciară (extras de carte funciară pentru informare din care să rezulte înscrierea dreptului în cartea funciară, precum și încheierea de carte funciară emisă de OCPI), în termen de valabilitate la data depunerii (emis cu maxim 30 de zile înaintea depunerii proiectului)

sau

B. vor fi încheiate în formă autentică de către un notar public sau emise de o autoritate publică sau dobândite printr‐o hotărâre judecătorească.
Atenție! Nu se acceptă documente cu încheiere de dată certă emise de către un notar public.

Atenţie! În situaţia în care imobilul pe care se execută investiţia nu este liber de sarcini (ipotecat în vederea constituirii unui credit) se va depune acordul creditorului privind execuţia investiţiei şi graficul de rambursare a creditului. Acest document va fi adăugat la Cererea de finanțare în câmpul ‘’Alte documente”.
Clarificarea documentelor de proprietate de prezentat la depunerea Cererii de finanțare în cazul PFA, II, IF, care deţin în coproprietate soţ/soţie, terenul aferent investiţiei, în calitate de persoane fizice până la autorizarea conform OUG 44/2008:

“În cazul solicitanţilor Persoane Fizice Autorizate, Întreprinderi Individuale sau Întreprinderi Familiale, care deţin în proprietate terenul aferent investiţiei, în calitate de persoane fizice împreună cu soţul/soţia, este necesar să prezinte la depunerea Cererii de finanțare, documentul prin care a fost dobândit terenul de persoana fizică, conform documentelor de la punctul 3.1, cât şi declaraţia soţului/soţiei prin care îşi dă acordul referitor la realizarea şi implementarea proiectului de către PFA, II sau IF, pe toată perioada de valabilitate a contractului cu AFIR. Ambele documente vor fi încheiate la notariat în formă autentică.

Aceste documente vor fi adăugate la Cererea de finanțare în câmpul ‘’Alte documente”.

4. Extras din Registrul agricol – în copie cu ştampila primăriei şi menţiunea „Conform cu originalul” pentru dovedirea calităţii de membru al gospodăriei agricole care desfășoară activitate agricolă pe suprafețe de teren mai mici de 0,3 ha.

5. Pentru întreprinderile care au autorizat/autorizate codul/codurile CAEN propus/propuse prin proiect se solicită obligatoriu o Declaratie întocmita si asumată prin semnatură de un expert contabil, din care sa reiasă faptul că intreprinderea nu a desfășurat niciodată activitatea/activitățile pentru care a solicitat finanțare și/sau din care să rezulte că veniturile din activitățile agricole reprezintă cel puțin 50% din veniturile de exploatare ale solicitantului.

6. Copia actului de identitate pentru reprezentantul legal de proiect (asociat unic/asociat majoritar/administrator/ PFA, titular II, membru IF).

7. Documente care atestă forma de organizare a solicitantului.

7.1 Hotărâre judecătorească definitivă pronunţată pe baza actului de constituire și a

statutului propriu în cazul Societăţilor agricole, însoțită de Statutul Societății agricole;

7.2 Act constitutiv pentru Societatea cooperativă agricolă.

8.1 Certificat de cazier judiciar al solicitantului ‐ persoană juridică (Documentul va fi prezentat la semnarea contractului de finanțare cu AFIR).
8.2 Certificat de cazier judiciar al reprezentantului legal ‐ persoană fizică (Documentul va fi prezentat la semnarea contractului de finanțare cu AFIR).

9.1 Certificat de atestare fiscală pentru întreprindere (Documentul va fi prezentat la semnarea contractului de finanțare cu AFIR).

9.2 Certificat de atestare fiscală pentru reprezentantul legal (Documentul va fi prezentat la semnarea contractului de finanțare cu AFIR).

Certificatele vor fi emise de către Direcţia Generala a Finanţelor Publice şi de primăriile pe raza cărora îşi au sediul social şi punctele de lucru (numai în cazul în care solicitantul este proprietar asupra imobilelor) şi, dacă este cazul, graficul de reeşalonare a datoriilor către bugetul consolidat.

10. Declaraţia privind încadrarea în categoria micro‐intreprinderilor/ întreprinderilor mici. Aceasta trebuie să fie semnată de persoana autorizată să reprezinte întreprinderea.

11. Declaraţie pe propria răspundere a solicitantului privind respectarea regulii de cumul a ajutoarelor de minimis.

12. Declaraţie pe propria răspundere a solicitantului privind neîncadrarea în categoria ’’firme în dificultate’’, semnată de persoana autorizată să reprezinte intreprinderea, conform legii. Declaraţia va fi dată de toţi solicitanţii cu excepţia PFA‐urilor, intreprinderilor individuale, intreprinderilor familiale şi a societăţilor cu activitate de mai puţin de 2 ani fiscali.

13. Declaraţie pe propria răspundere a solicitantului ca nu a beneficiat de servicii de consiliere prin Măsura 02.
14. Adresă emisă de instituția financiară (bancă/trezorerie) din care să rezulte denumirea și adresa băncii precum și codul IBAN al contului în care se derulează operațiunile cu AFIR aferente proiectului FEADR (Documentul va fi prezentat la semnarea contractului de finanțare cu AFIR).
15. Certificat de cazier fiscal al solicitantului (Documentul va fi prezentat la semnarea contractului de finanțare cu AFIR).

16. Declaratie pe proprie raspundere privind angajamentul solicitantului de a crea și de a menține pe toată perioada de implementare și monitorizare a proiectului minimum un loc de muncă cu normă întreagă (sau două locuri de muncă cu fracțiune de normă însumând 8 ore/zi).  
17. Declarație pe propria răspundere cu privire la obligația de raportare către ASOCIAȚIA SARGEȚIA GAL 1.
18. Document care atestă faptul că solicitantul deține competențe/aptitudini profesionale în raport cu tipul de activitate prevăzută prin proiect (diplomă de absolvire studii superioare/ diplomă de absolvire studii postliceale sau liceale/ certificat de calificare profesională etc.)
19. Alte documente (după caz)
Lista documentelor și formularelor disponibile pe pagina de internet a Asociatiei SARGETIA GAL 1:
‐ Anexa 1 - Cerere de finanțare pentru Măsura 2/6A;
‐ Anexa 2 - Model Plan de Afaceri;
‐ Anexa 3 - Declarație raportare către GAL;
‐ Anexa 4 - Declaraţia privind încadrarea în categoria micro‐intreprinderilor/ întreprinderilor mici;
‐ Anexa 5 - Declaraţie pe propria răspundere a solicitantului privind respectarea regulii de cumul a ajutoarelor de minimis;
‐ Anexa 6 - Declaraţie pe propria răspundere a solicitantului privind neîncadrarea în categoria ’’firme în dificultate’’;
‐ Anexa 7 - Declaraţie pe propria răspundere a solicitantului ca nu a beneficiat de servicii de consiliere prin Măsura 02 PNDR 2014‐2020;
‐ Anexa 8 - Lista codurilor CAEN care sunt eligibile la finanțare;
- Anexa 9 - Instrucţiuni privind evitarea creării de conditii artificiale în accesarea PNDR 2014-2020;  
- Anexa 10 - Declaratie pe proprie raspundere privind agajamentul solicitantului de a crea locuri de munca prin proiect;
- Fișa măsurii M2/6A.
Toate formularele menționate mai sus pot fi consultate și descărcate direct de pe pagina de internet www.galsargetia.ro sau pot fi solicitate, impreuna cu alte informatii privind modalităţile de accesare a Strategiei de Dezvoltare Locală, de la sediul GAL, zilnic, de luni până vineri între orele 9:00 - 16:00.  
15. CONTRACTAREA FONDURILOR
Cererile de Finanțare selectate de GAL vor fi depuse la OJFIR pe raza căruia se implementează proiectul. La nivelul CRFIR se vor verifica proiectele cu construcții – montaj, indiferent de tipul de beneficiar, precum și proiectele de investiții aferente beneficiarilor publici. La nivelul OJFIR se vor verifica proiectele cu achiziții simple, fără construcții – montaj și proiectele cu sprijin forfetar și proiectele de servicii.

La depunerea proiectului la OJFIR trebuie să fie prezent solicitantul sau un împuternicit al acestuia. În cazul în care solicitantul dorește, îl poate împuternici pe reprezentantul GAL să depună proiectul. Cererea de Finanțare se depune în format letric în original – 1 exemplar, împreună cu formatul electronic (CD – 1 exemplar, care va cuprinde scan‐ul Cererii de Finanțare, precum și formatul editabil al Cererii de finanțare completat) la expertul Compartimentului Evaluare (CE) al Serviciului LEADER și Investiții Non‐agricole de la nivelul OJFIR. Pentru acele documente care rămân în posesia solicitantului, copiile depuse în Dosarul Cererii de Finanțare trebuie să conţină menţiunea „Conform cu originalulʺ. 
In vederea încheierii contractului de finanțare, solicitanții declarați eligibili vor trebui să prezinte obligatoriu documentele specifice precizate în cadrul Cererii de Finanțare în original, în vederea verificării conformității.

Documentele ce vor fi prezentate la semnarea contractului de finanțare cu AFIR:
1. Certificat de cazier judiciar al solicitantului ‐ persoană juridică;
2. Certificat de cazier judiciar al reprezentantului legal;
3. Certificat de atestare fiscală al solicitantului ‐ persoană juridică;
4. Certificat de atestare fiscală al reprezentantului legal;

5. Adresă emisă de instituția financiară (bancă/trezorerie) din care să rezulte denumirea și adresa băncii precum și codul IBAN al contului în care se derulează operațiunile cu AFIR aferente proiectului FEADR.

Dupa semnarea contractului de finantare cu AFIR, solicitantul are obligatia de a trasmite catre GAL un exemplar in copie din contractul de finantare si anexele sale.

Pe tot parcursul derulării Contractelor/Deciziilor de finanțare, AFIR poate dispune reverificarea proiectului dacă este semnalată o neregulă asupra aplicării procedurii de evaluare, contractare și implementare ce ridică suspiciuni de fraudă. În cazul în care se constată că s-a produs o neregulă în aceste etape de evaluare și derulare a Contractului/Deciziei de finanțare, AFIR poate dispune încetarea valabilității angajamentului legal printr-o notificare scrisă din partea AFIR, adresată beneficiarului, fără nicio altă formalitate și fără intervenția instanței judecătorești.

Pe durata de valabilitate și monitorizare a contractului de finanțare, beneficiarul va furniza GAL-ului orice document sau informaţie în măsură să ajute la colectarea datelor referitoare la indicatorii de monitorizare aferenți proiectului.
16. ACHIZIȚIILE
Achiziţiile se vor desfăşura respectând legislaţia naţională specifică achiziţiilor publice (Legea nr. 98/2016 cu modificarile si completarile ulterioare), Instrucţiunile şi Manualul de achiziţii pentru beneficiarii privati publicate de pe site-ul www.afir.info.

Pentru decontare bunurilor achizitionate, beneficiarul privat va prezenta documentele justificative din Instructiunile de plata, anexa la Contractul de finantare.

Nerespectarea de către beneficiarii FEADR a Instrucţiunilor privind achiziţii atrage neeligibilitatea cheltuielilor aferente achiziţiei de servicii, lucrări sau bunuri.

Pe parcursul derulării procedurilor de achiziţii, la adoptarea oricărei decizii, trebuie avute în vedere următoarele principii: Nediscriminarea; Tratamentul egal; Recunoaşterea reciprocă; Transparenţa; Proporţionalitatea; Eficienţa utilizării fondurilor; Asumarea răspunderii.

17. TERMENELE LIMITĂ ȘI CONDIȚIILE PENTRU DEPUNEREA CERERILOR DE PLATĂ AFERENTE TRANȘELOR DE PLATĂ
Termenele limită și condițiile pentru depunerea cererilor de plată aferente tranșelor de plată:

- În etapa de autorizare a plăților, toate cererile de plată trebuie să fie depuse la GAL pentru efectuarea conformității, iar ulterior, la dosarul cererii de plată GAL va atașa și fișa de verificare a conformității emisă de GAL.

- Dosarul Cererii de Plată se depune inițial la GAL, în două exemplare, pe suport de hârtie, la care se ataşează pe suport magnetic documentele întocmite de beneficiar. După verificarea de către GAL, beneficiarul depune documentația însoțită de Fișa de verificare a conformității DCP emisă de către GAL, la structurile teritoriale ale AFIR. Dosarul Cererii de Plată trebuie să cuprindă documentele justificative prevăzute în Instrucţiunile de plată (anexă la Contractul de finanţare), care se regăsesc pe pagina de internet a AFIR www.afir.madr.ro.

Beneficiarii au obligația de a depune la GAL și la AFIR Declarațiile de eșalonare, conform prevederilor Contractului/Deciziei de finanțare.

Pentru depunerea primului dosar de plată, se vor avea în vedere prevederile HG nr. 226/2015, cu modificările și completările ulterioare, în vigoare la data depunerii Dosarului Cererii de Plată.

În cazul în care cererea de plată este declarată „neconformă“ de două ori de către GAL, beneficiarul are dreptul de a depune contestație. În acest caz, contestația va fi analizată de către alți doi experți din cadrul GAL decât cei care au verificat inițial conformitatea dosarului cerere de plată. Dacă în urma analizării contestației, viza GAL‐ului rămâne „neconform“, atunci beneficiarul poate adresa contestația către AFIR. Depunerea contestației se va realiza la structura teritorială a AFIR (OJFIR/CRFIR) responsabilă de derularea contractului de finanțare.

Dosarul Cererii de Plată trebuie să cuprindă documentele justificative prevăzute în Instrucţiunile de plată (anexă la Contractul de finanţare), care se regăsesc pe pagina de internet a AFIR www.afir.info. Verificările se realizează în baza prevederilor procedurale și formularelor aferente Submăsurii 19.2.

Modelele de formulare care trebuie completate de beneficiar (Cererea de plată, Identificarea financiară, Declarația de cheltuieli, Raportul de asigurare, Declarația pe propria răspundere a beneficiarului) sunt disponibile la OJFIR sau pe site‐ul AFIR (www.afir.info).

Decontarea TVA de la Bugetul de stat se poate solicita dacă beneficiarul se încadrează în prevederile OUG nr. 49/2015 și a solicitat modificarea corespunzătoare a Contractului de finanțare, conform dispozițiilor Manualului de procedură și a Ghidului de implementare.

Pentru toate cererile de plată, după primirea de la AFIR a Notificării cu privire la confirmarea plății, în termen de maximum 5 zile, beneficiarul are obligația de a informa GAL cu privire la sumele autorizate și rambursate în cadrul proiectului.
În cazul masurii 2/6A, principiul finanţării nerambursabile este acela al acordării unei prime de instalare pentru înființarea unei activități noi în teritoriul GAL.

Valoarea sprijinului este de 50.000 euro/proiect FEADR.
Sprijinul pentru înfiinţarea de activităţi neagricole în zone rurale se va acorda, sub formă de primă, în două tranşe de plată astfel:

·  prima tranşă -70% din cuantumul sprijinului după semnarea Contractului de finanțare

·  a doua tranşă - 30% din cuantumul sprijinului după îndeplinirea tuturor obiectivelor din Planului de afaceri, fără a depăși cinci ani de la încheierea Contractului de finanțare.

Prima cerere de plată se va depune în maximum 30 de zile de la data semnării Contractului de finanțare şi reprezintă 70% din valoarea sprijinului acordat. Plata se va efectua în maxim 90 de zile de la data declarării conformităţii cererii de plată de către AFIR.

Prin Planul de afaceri, solicitantul își poate asuma un procent mai mare de 30%, pe baza căruia proiectul va fi scorat. În acest caz, procentul stabilit devine obligatoriu de îndeplinit. Cerinţa va fi verificată în momentul finalizării implementării Planului de afaceri.

La depunerea celei de a doua cereri de plată, beneficiarul se obligă să facă dovada creşterii performanţelor economice ale întreprinderii, prin comercializarea produselor proprii/prestarea serviciilor în procent de minimum 30% din valoarea primei tranşe de plată, valoare calculate excluzand TVA-ul, daca beneficiarul este platitor de TVA, conform reglementarilor fiscale in vigoare.
Perioada de implementare a Planului de afaceri nu poate depăși data de 30.09.2025 și este urmată de controlul implementării corecte şi plata ultimei tranşe. În cazul neimplementării corecte a Planului de afaceri, sumele plătite vor fi recuperate proporţional cu obiectivele nerealizate.

Atenție! Beneficiarul este obligat să nu înstrăineze şi/ sau să nu modifice obiectivele realizate prin proiect pe o perioadă de 3 ani de la cea de-a doua tranșă de plată efectuată de Agenţie. 

Cea de a doua tranșă va fi utilizata exclusiv pentru dezvoltarea afacerii propuse prin proiect (în Planul de afaceri) cu respectarea cerințelor privind eligibilitatea/ neeligibilitatea cheltuielilor prevăzute în OMADR nr. 1731/2015, cu modificările și completările ulterioare.
18. MONITORIZAREA PROIECTULUI
Activele corporale şi necorporale rezultate din implementarea proiectelor finanțate prin LEADER, trebuie să fie incluse în categoria activelor proprii ale beneficiarului şi să fie utilizate pentru activitatea care a beneficiat de finanțare nerambursabilă pentru minimum 5 ani de la data efectuării ultimei plăti.

Pe durata de valabilitate (și monitorizare, în cazul proiectelor de investiții/cu sprijin forfetar) a contractului de finanțare, beneficiarul va furniza GAL‐ului orice document sau informaţie în măsură să ajute la colectarea datelor referitoare la indicatorii de monitorizare aferenți proiectului.

Pe durata de valabilitate a Contractului de finanțare, beneficiarul trebuie să pună la dispoziția Autorităţii Contractante toate informațiile solicitate pentru realizarea monitorizării și verificării proiectului. 
Principalele documente pe care trebuie să le transmită beneficiarul în conformitate cu prevederile Contractului de finanțare sunt:

• Raportul de activitate intermediar și/sau final, care se verifică conform prevederilor prezentei proceduri;

• Documentația pentru avizarea achizițiilor (pentru beneficiari publici sau privați, în funcție de tipul de beneficiar), care se verifică la nivel OJFIR (în cazul beneficiarilor privați) /CRFIR (în cazul beneficiarilor publici);

• Dosarul cererii de plată, care se verifică la nivelul OJFIR conform procedurii de autorizare plăți.

Autoritatea Contractantă verifică activitățile derulate de beneficiar pe baza Graficului calendaristic de implementare prezentat în cadrul Cererii de Finanțare și pe baza rapoartelor de activitate transmise de beneficiar.
Toate documentele vor fi transmise și către GAL, în format electronic, pe adresa: office@galsargetia.ro.

